sagorsarker/bangla-wikipedia huggingface dataset:
রেবারী

রেবারী বা রাবারি উপজাতি মূলত ভারতের একটি জাতিগত গোষ্ঠী। এই উপজাতিরা রেবাড়ি, রায়কাস এবং দেওয়াসি নামেও পরিচিত। এই উপজাতিরা ভারতের উত্তর, মধ্য এবং পশ্চিমের রাজ্যগুলিতে ছড়িয়ে রয়েছে। ভারতের গুজরাত, রাজস্থান এবং পাঞ্জাব প্রদেশে এদের বেশি দেখা যায়। এছাড়া এই উপজাতি পাকিস্তানের সিন্ধুতেও রয়েছে।
রাবারি পুরুষরা গরু পালনে তাদের বেশিরভাগ সময় ব্যয় করে। রাবারি মহিলারা গ্রামে থেকে দিনের বেশিরভাগ সময় নানারকম সূচিকর্ম তৈরি করেন, ছোট ছোট গ্রামগুলি পরিচালনায় সাহায্য করেন এবং আর্থিক দায়বদ্ধতাও সামলান।
রাবারি রূপকথার কাহিনী মতে পার্বতীর মালিকানাধীন উটগুলির দেখভালের জন্য শিব তাদের পৃথিবীতে রেখেছিলেন।
রাবারি উপজাতি মূলত ভারতের গুজরাত, রাজস্থান, হরিয়ানা, পাঞ্জাব, মধ্য প্রদেশ, নেপাল এবং পাকিস্তানে বাস করে। গুজরাতের আধা-মরুভূমি কাচ্ছ অঞ্চলে এই সম্প্রদায়দের দেখা যায়। এইসব অঞ্চলে রাবারি উপজাতিরা দেবর, গার্দো, কাঁথো, কাচ্চি এবং রাগদ এই পাঁচটি শ্রেণি নিয়ে গঠিত।
ডেকলান গ্যালাগার

ডেকলান প্যাট্রিক গ্যালাগার (; জন্ম: ১৩ ফেব্রুয়ারি ১৯৯১; ডেকলান গ্যালাগার নামে সুপরিচিত) হলেন একজন স্কটিশ পেশাদার ফুটবল খেলোয়াড়। তিনি বর্তমানে স্কটল্যান্ডের পেশাদার ফুটবল লীগের শীর্ষ স্তর স্কটিশ প্রিমিয়ারশিপের ক্লাব মাদারওয়েল এবং স্কটল্যান্ড জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং রক্ষণাত্মক মধ্যমাঠের খেলোয়াড় হিসেবে খেলে থাকেন।
স্কটিশ ফুটবল ক্লাব হ্যামিল্টন একাডেমিকালের যুব পর্যায়ের হয়ে খেলার মাধ্যমে গ্যালাগার ফুটবল জগতে প্রবেশ করেছেন এবং পরবর্তীকালে সেল্টিকের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১০–১১ মৌসুমে, স্কটিশ ক্লাব সেল্টিকের মূল দলে অন্তর্ভুক্ত হওয়ার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, তবে তিনি সেল্টিকের হয়ে একটি ম্যাচেও অংশগ্রহণ না করে একই মৌসুমে ধারে স্ট্র্যানরারে যোগদান করেছেন, যেখানে তিনি ২৬ ম্যাচে ৩টি গোল করেছেন। অতঃপর ২০১১–১২ মৌসুমে তিনি ক্লাইডে যোগদান করেছেন। ক্লাইডে মাত্র ১ মৌসুম অতিবাহিত করার পর ডান্ডির সাথে চুক্তি স্বাক্ষর করেছেন। পরবর্তীকালে, তিনি লিভিংস্টনের হয়ে খেলেছেন, যেখানে তিনি মার্ক বার্চিলের অধীনে ২টি শিরোপা জয়লাভ করেছেন। ২০১৯–২০ মৌসুমে, তিনি বিনামূল্যে লিভিংস্টন হতে মাদারওয়েলে যোগদান করেছেন।
২০১৯ সালে, গ্যালাগার স্কটল্যান্ডের হয়ে আন্তর্জাতিক পর্যায়ে অভিষেক করেছেন; স্কটল্যান্ডের জার্সি গায়ে তিনি এপর্যন্ত ৫-এর অধিক ম্যাচে অংশগ্রহণ করেছেন।
দলগতভাবে, গ্যালাগার এপর্যন্ত ৪টি শিরোপা জয়লাভ করেছেন, যার মধ্যে ১টি সেল্টিক অনূর্ধ্ব-১৯ দলের হয়ে, ১টি ডান্ডির হয়ে এবং ২টি লিভিংস্টনের হয়ে জয়লাভ করেছেন।
ডেকলান প্যাট্রিক গ্যালাগার ১৯৯১ সালের ১৩ই ফেব্রুয়ারি তারিখে স্কটল্যান্ডের রাদারগ্লেনে জন্মগ্রহণ করেছেন এবং সেখানেই তার শৈশব অতিবাহিত করেছেন।
২০১৯ সালের ১৬ই নভেম্বর তারিখে, ২৮ বছর ৯ মাস ৩ দিন বয়সে, উভয় পায়ে ফুটবল খেলায় পারদর্শী গ্যালাগার সাইপ্রাসের বিরুদ্ধে উয়েফা ইউরো ২০২০ বাছাইপর্বের গ্রুপ পর্বের ম্যাচে অংশগ্রহণ করার মাধ্যমে আন্তর্জাতিক ফুটবলে স্কটল্যান্ডের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ৫ নম্বর জার্সি পরিধান করে একজন কেন্দ্রীয় রক্ষণভাগের খেলোয়াড় হিসেবে খেলেছেন। ম্যাচটি স্কটল্যান্ড ২–১ গোলের ব্যবধানে জয়লাভ করেছিল। স্কটল্যান্ডের হয়ে অভিষেকের বছরে গ্যালাগার সর্বমোট ২ ম্যাচে অংশগ্রহণ করেছেন।
প্রান্তিক রেলওয়ে স্টেশন

প্রান্তিক ভারতের পশ্চিমবঙ্গের বীরভূম জেলায় অবস্থিত একটি রেলওয়ে স্টেশন। এটির পিনকোড PNE। এই রেলওয়ে স্টেশনটি প্রান্তিক ও আশেপাশের গ্রাম্য এলাকাগুলোতে রেলযোগাযোগ সরবরাহ করে। স্টেশনটিতে ৩টি প্লাটফর্ম রয়েছে এবং এটি বোলপুর শান্তিনিকেতন ও কোপাই রেলওয়ে স্টেশনের মধ্যে অবস্থিত।
প্রান্তিক রেলওয়ে স্টেশনে ৩৮টি ট্রেন থামে। কিছু এক্সপ্রেস ও যাত্রীবাহী ট্রেন থামে। যেমন:
দ্য গ্লাসওয়ার্কার

দ্য গ্লাসওয়ার্কার (উর্দু: شیشہ گر) হল একটি আসন্ন পাকিস্তানি উর্দু ভাষার অ্যানিমেটেড চলচ্চিত্র যেটি উসমান রিয়াজ দ্বারা পরিচালিত। এটি পাকিস্তানের প্রথম হাতে আঁকা এনিমে-প্রভাবিত অ্যানিমেটেড চলচ্চিত্র। ২০১৬ সালের ফেব্রুয়ারিতে ছবিটির টিজার প্রকাশিত হয়েছিল। ছবিটির ট্রেলারটি ২০১৬ সালের অক্টোবরে প্রকাশিত হয়েছিল এবং ছবিটির দৈর্ঘ্য এক ঘণ্টারও বেশি হবে বলে আশা করা হচ্ছে। 
ওয়াটারফ্রন্ট টাউনে সেট করা চলচ্চিত্রটির গল্পটি ভিনসেন্ট নামে এক তরুণ ছেলের, যে তার বাবার কাঁচের দোকানে কাজ করে; যেখানে তিনি অলিজ নামে একটি মেয়ের প্রেমে পড়ে, যে একজন প্রতিভাধর বেহালাবাদক প্রায়শই দোকানে যান। 
উসমান রিয়াজ জনসাধারণের তহবিলের দ্বারা ১১৬,০০০ ডলার জোগাড় করেছে একটি কিকস্টার্টার প্রচারের মাধ্যমে। 
এটিতে পাকিস্তানি শিল্পী সহ মালয়েশিয়া, যুক্তরাজ্য, যুক্তরাষ্ট্র, কানাডা এবং ফিলিপাইনের বিশেষজ্ঞরা সহ প্রায় ৩০ জনের একটি দল রয়েছে যাদের কাজ আউটসোর্স করা।
সাইকেল পার সেকেন্ড

সাইকেল পার সেকেন্ড একসময় কম্পাংকের এককের প্রচলিত ইংরেজি নাম ছিল, এখন যা হার্টজ (Hz) হিসাবে পরিচিত। এর বহুবচন সাধারণত ব্যবহৃত হয়, প্রায়ই লেখা সাইকেলস পার সেকেন্ড, সাইকেল/সেকেন্ড, ., c/s, ~বা, শুধু সাইকেলস (Cy./Cyc.)। শব্দ তরঙ্গের প্রতি সেকেন্ডে দোলন বা চক্র সংখ্যার দ্বারা পরিমাপযোগ্য কম্পাংক রয়েছে; এর উপর ভিত্তি করে 'সাইকেল পার সেকেন্ড' এর উৎপত্তি হয়।
১৯৬০ সালে আন্তর্জাতিক একক পদ্ধতি সংগঠনের সাথে, সাইকেল পার সেকেন্ড আনুষ্ঠানিকভাবে হার্টজ, বা রেসিপ্রকাল সেকেন্ড "s " বা "1 / s" দ্বারা প্রতিস্থাপিত হয়। সংকেতে, "সাইকেল পার সেকেন্ড" একক হল "সাইকেল/সেকেন্ড", অন্যদিকে হার্টজ হল "Hz" বা "s "। বিভ্রান্তি দেখা দিতে পারে কারণ কৌণিক পরিমাপের একক (সাইকেল বা রেডিয়ান) এসআই-এ বাদ দেওয়া হয়। উচ্চতর কম্পাংকের জন্য, "কিলোসাইকেলস" (kc), "প্রতি সেকেন্ডে কিলোসাইকেলের" সংক্ষেপণ হিসাবে প্রায়ই উপাদান বা ডিভাইসে ব্যবহৃত হত। অন্যান্য উচ্চতর একক যেমন মেগাসাইকেলস (Mc) এবং কম প্রচলিত কিলোমেগাসাইকেলস (kMc) ১৯৬০ এর আগে ব্যবহৃত হত এবং পরে কিছু নথিতে ব্যবহৃত হয়। এগুলিতে কিলোহার্জ (kHz), মেগাহার্জ (MHz), এবং গিগাহার্জ (GHz) এর মতো আধুনিক সমমান রয়েছে। এসআই স্ট্যান্ডার্ড প্রবর্তনের পরে, এই পদগুলির ব্যবহার নতুন এককের বাবহারে বন্ধ হতে শুরু করে, হার্টজ ১৯৭০ এর দশকে একাডেমিক এবং কথোপকথন উভয় ভাষায় প্রভাবশালী রীতিতে পরিণত হয়। 
অপর্যায়বৃত্ত বা দৈব ঘটনাবলী ঘটার হার হার্টজের মাধ্যমে না করে বেকরেল এর মাধ্যমে প্রকাশ করা যেতে পারে (যেমন তেজস্ক্রিয় ক্ষয়ের ক্ষেত্রে), যেহেতু দুটি গাণিতিকভাবে অনুরূপ হলেও কনভেনশন দ্বারা হার্টজ পর্যায়বৃত্তি বোঝায়, যেখানে বেকরেলস সময়ের গড় অপারেশনের আবশ্যকতা বোঝায়। সুতরাং, বেকেরেল হলো গড়ে প্রতি সেকেন্ডে একটি ঘটনা ঘটা, যেখানে হার্টজ হলো নিয়মিত চক্রের প্রতি সেকেন্ডে একটি ঘটনা ঘটা। 
"চক্র" রেসিপ্রকেটিং মেশিনের ব্যবহার পরিমাপের জন্যও একক হিসাবে ব্যবহৃত হতে পারে, বিশেষত প্রেসগুলিতে, যে ক্ষেত্রে চক্রটি পরিমাপকৃত প্রক্রিয়াটির একটি সম্পূর্ণ আবর্তনকে বোঝায় (অর্থাৎ একটি প্রত্যাহারকারী ইঞ্জিনের শ্যাফট)
প্রতিপাদিত এককগুলোর মধ্যে সাইকেলস পার ডে (cpd) এবং সাইকেলস পার বছর (cpy) অন্তর্ভুক্ত।
একটি সাইকেল ২π বা ৬.২৮৩১৮৫ রেডিয়ানের সমতুল্য। তাই
formula_1
অর্থাৎ ১ সাইকেল / সেকেন্ড = ৬.২৮৩১৮৫ রেডিয়ান / সেকেন্ড।
পিতাহ্

পিতাহ্ (, পুনঃনির্মিত ; ; ) ছিলেন একজন প্রাচীন মিশরীয় দেবতা। তিনি ছিলেন কারিগর ও স্থপতিদের দেবতা। মেমফিসে পূজিত ত্রিদেবতার মধ্যে তিনি ছিলেন সেখমেতের স্বামী তথা নেফেরতেমের পিতা। এছাড়া তাকে সন্ত ইমহোটেপেরও পিতা মনে করা হত।
সরিষাবাড়ী থানা

সরিষাবাড়ী থানা বাংলাদেশের জামালপুর জেলার অন্তর্গত সরিষাবাড়ী উপজেলার একটি থানা।
১৯৬০ সালে সরিষাবাড়ী থানা প্রতিষ্ঠিত হয়।
সরিষাবাড়ী উপজেলার ১টি পৌরসভা ও ৮টি ইউনিয়নের প্রশাসনিক কার্যক্রম সরিষাবাড়ী থানার আওতাধীন।
জামালপুর সদর থানা

জামালপুর সদর থানা বাংলাদেশের জামালপুর জেলার অন্তর্গত জামালপুর সদর উপজেলার একটি থানা।
১৮৫৩ সালে জামালপুর সদর থানা প্রতিষ্ঠিত হয়।
জামালপুর সদর উপজেলার ১টি পৌরসভা ও ১৫টি ইউনিয়নের প্রশাসনিক কার্যক্রম জামালপুর সদর থানার আওতাধীন।
ধুনুচি নৃত্য

ধুনুচি নৃত্য বা ধুনাচি নৃত্য হলো প্রথাগত অনুষ্ঠানের জন্য বাংলাদেশ ও পশ্চিমবঙ্গের বাঙালিদের ধুনুচির মাধ্যমে ধুনো প্রজ্বলন (সাধারণত ভারতীয় গুগগুলের সাথে মিলিতভাবে ব্যবহৃত হয়) করে করা একটি ঐতিহ্যবাহী নৃত্যশৈলী। এটি আরতি বা আনুষ্ঠানিকভাবে নাচের উপাসনার সময়গুলির একটি পর্যায়ে করা হয়। এটি প্রায়শই প্রদীপ (বিজোড় সংখ্যার সলতে সহ প্রদীপ) দিয়ে আরতির পরে করা হয়।
ধুনুচির আকারটি শিখার মত এবং এতে একটি বৃহৎ গহ্বর সহ একটি হাতল থাকে, চিরায়তভাবে এটি মাটি দিয়ে তৈরি হয় যেটির প্রাকৃতিকভাবে অন্তরক বৈশিষ্ট্য আছে। পিতল বা রৌপ্য জাতীয় ধাতু দিয়ে তৈরি হলে, তাপের কারণে এটির দীর্ঘতর হাতল দরকার পড়ে। এটির নিচের দিকে জ্বলন্ত কয়লা রেখে জ্বালানো হয়, যা ধীরে ধীরে নারকেলের ছোবড়ার একটি স্তরকে প্রজ্বলিত করে, যার উপরে "ধুনো" ছিটানো হয়।
সারা দেশ যখন নবরাত্রির জন্য প্রস্তুতি নেয়, তখন দুর্গাপূজার সূচনা হয়, যেটি সার্বিকভাবে বাঙ্গালীদের মধ্যে উৎসব চেতনা প্রকাশ করে। দুর্গা পূজাতে বাঙালিদের বিভিন্ন রীতিনীতি ও প্রথা রয়েছে, যার মধ্যে একটি হল ধুনুচি নাচ। এই পুরাতন অনুষ্ঠানটি কেবল উৎসবটির অনিবার্য সমার্থক হয়ে উঠেছে তাই নয়, বরং বাংলার এবং বাঙালির সাংস্কৃতিক পরিচয়ের একটি অন্তর্নিহিত অংশ হয়ে দাঁড়িয়েছে।
এই নৃত্য পরিবেশন করার সময় হাতে ধুনুচি ধারণ করা হয়, এর মধ্যে থাকে জ্বলন্ত নারকেল ছোবড়ার উপর ছড়ানো ধুনো। ধুনো হল ভারতীয় গুগগুলের সমতুল্য। এটি সাল গাছের রজন। ধুনুচি মূলত একটি পাত্র, যাতে এই জ্বলন্ত ছোবড়া ও ধুনো রাখা থাকে। সাধারণত শুকনো নারকেল ছোবড়াতে আগুন লাগিয়ে তার উপরে ধুনো এবং কর্পূর দেওয়া হয়। কিছু লোক নীচে জ্বলন্ত কয়লার একটি স্তরও রাখে যা নারকেল ছোবড়াকে জ্বালায়। ধুনো ও কর্পূর ছিটানো হয় সুগন্ধযুক্ত ধোঁয়ার জন্য।
দুর্গা পূজা চলাকালীন, ঢাকের বাদ্যের তালে তালে "ধুনুচি নৃত্য" সম্পাদন খুব সাধারণ। অনেক পূজা সংগঠন সেরা নাচের জন্য প্রতিযোগিতার আয়োজন করে, যেখানে কিছু নৃত্য পরিবেশনকারী তিনটি ধুনুচি নিয়ে নৃত্য প্রদর্শন করেন - দুটি দুই হাতে এবং তৃতীয়টি মুখে দাঁতের মধ্যে চেপে রাখা হয়।
দেবী দুর্গাকে ধন্যবাদ জানাতে ধুনুচি নাচ পরিবেশিত হয়। ঐতিহ্যগতভাবে এটি পুরুষালী নাচ ছিল, কিন্তু এখন মহিলারাও ক্রমশ সক্রিয়ভাবে অংশ নিচ্ছেন। 
ধুনোকে বায়ুপরিশুদ্ধকারী মনে করা হয়, সেজন্য এটি ভগবানকে নিবেদন করা হয়। কিন্তু রোজকার জীবনেও এটির ব্যবহার আছে। এটি মশা প্রতিহতকারী হিসেবে ব্যবহার করা হয়।
কাঞ্চনা মৈত্র

কাঞ্চনা মৈত্র (জন্ম: ১৭ আগস্ট ১৯৮০) একজন ভারতীয় টেলিভিশন ও চলচ্চিত্র অভিনেত্রী। তিনি ২০০৮ সালে পরিচালক অতনু বোস এর সেদিন দুজনে চলচ্চিত্র-র মাধ্যমে অভিনয় জীবন শুরু করেন। তিনি ২০২১ সালে ভারতীয় জনতা পার্টিতে যোগ দেন।
কাঞ্চনা ২০০৮ সালে অতনু বোস পরিচালিত সেদিন দুজনে চলচ্চিত্রে মাধ্যমে অভিনয় জীবন শুরু করেন। কিন্তু তিনি ২০১১ সালে বাই বাই ব্যাংকক সিনেমাতে অভিনয় করার পর পরিচিত লাভ করেন। তিনি ২০১২ সালে সুব্রত সেন-র কয়েকটি মেয়ের গল্প এবং নন্দিতা রায় ও শিবপ্রসাদ মুখোপাধ্যায়-র একসিডেন্ট ছবিতে অভিনয় করেন।
বুরাকথা

বুরা কথা (বুরাকথাও বলা হয়) হল জঙ্গম কথা ঐতিহ্যে একটি মৌখিক গল্প কথনের কৌশল। এটি অন্ধ্রপ্রদেশের গ্রামে পরিবেশিত হয়। দলে একজন প্রধান পরিবেশনকারী এবং দুজন সহ-পরিবেশনকারী থাকে। এটি একটি আখ্যানমূলক বিনোদন যেখানে প্রার্থনা, একক নাটক, নৃত্য, গান, কবিতা এবং রসিকতা শোনানো হয়। কথনের বিষয়টি হয় একটি হিন্দু পৌরাণিক কাহিনী (জঙ্গম কথা) বা একটি সমসাময়িক সামাজিক সমস্যা।
গ্রামের নিরক্ষর জনগণের মধ্যে রাজনৈতিক ধারণা প্রচারের লক্ষ্যে ১৯৪২ সালের দিকে গুন্টুর জেলায় বিশিষ্ট বুরা-কথার বিকাশ ঘটেছিল।
"বুরা" দিয়ে বোঝানো হয় তানপুরা, যেটি একটি ফাঁপা খোলের তন্তু বাদ্যযন্ত্র। "কথা" মানে বোঝায় গল্প।
তেলুগু ভাষায় বুরার অর্থ একটি খুলি। ফাঁপা খোলটি একটি মানুষের খুলির অনুরূপ। এটি পোড়ানো কাদামাটি বা শুকনো কুমড়ো দিয়ে তৈরি, অথবা এটি পিতল এবং তামা দিয়েও তৈরি হতে পারে। উপকরণটির বীণার সাথে খুব মিল আছে এবং কথক তন্তুগুলির সাহায্যে সুর নিয়ে আসে ও সঙ্গীত তৈরি করে।
রূপাঞ্জনা মিত্র

রূপাঞ্জনা মিত্র হলেন একজন বাংলা চলচ্চিত্র ও টেলিভিশন ধারাবাহিকের অভিনেত্রী।
রূপাঞ্জনা মিত্র ২০০০ সাল থেকে বাংলা চলচ্চিত্র এবং টেলিভিশনে কাজ করছেন। চোখের বলি টেলিভিশন ধারকবাহিক-এ অভিনয় এর মাধ্যমে অভিনয় জীবন শুরু করেন। ২০২০ সালে তিনি তাঁর অভিনয় জীবনের ২০ বছর পূর্ণ করলেন। তিনি ২০১৯ সালে ভারতীয় জনতা পার্টি তে যোগদান করেন। 
তিনি ২০০৭ সালে রেজাউল হককে বিয়ে করেন এবং ২০১৮ সালে তাদের বিবাহবিচ্ছেদ হয়। পরবর্তীতে তিনি ২০২৪ সালে রাতুল মুখার্জীকে বিয়ে করেন। 
তিনি ২০১৯ সাল থেকে ভারতীয় জনতা পার্টির সদস্য।
হরিকথা

হরিকথা (কন্নড় ভাষা: ಹರಿಕಥೆ : "হরিকথে"; তেলুগু ভাষা: హరికథ : "হরিকথা;" মারাঠি ভাষা: हरीपाठ ": হরীপাঠ"), হল আক্ষরিক অর্থে "প্রভু হরির গল্প"। তেলুগু এবং তামিল ভাষায় একে "হরিকথা কালক্ষেপম"ও (হরির কথা [গল্প] শোনার জন্য সময় ব্যয়) বলা হয়। এটি হিন্দু ঐতিহ্যবাহী আলাপের একটি রূপ যেখানে গল্পকার একটি চিরায়ত প্রসঙ্গ বিশ্লেষণ করেন। এটি সাধারণত কোনও সাধুর জীবন বা কোনও ভারতীয় মহাকাব্যের গল্প। গান, সংগীত এবং আখ্যানের মাধ্যমে গল্পটি যিনি বলেন তাঁকে হরিদাস বলা হয়।
হরিকথা হল গল্পকথন, কবিতা, সংগীত, নাটক, নৃত্য এবং দর্শনের একটি সমন্বিত শিল্প রূপ, যেটি অন্ধ্রপ্রদেশ, তেলেঙ্গানা, মহারাষ্ট্র এবং কর্ণাটকে ব্যাপকভাবে প্রচলিত। যে কোনও হিন্দু ধর্মীয় প্রসঙ্গ "হরিকথা"র বিষয়বস্তু হতে পারে। এক সময় "হরিকথা" ছিল বিনোদনের একটি জনপ্রিয় মাধ্যম, যা জনসাধারণের কাছে সাংস্কৃতিক, শিক্ষামূলক এবং ধর্মীয় মূল্যবোধ প্রেরণে সহায়তা করেছিল। হরি কথার মূল লক্ষ্য মানুষের মনে সত্যভাব ও ধার্মিকতা রক্ষা করা এবং তাদের মধ্যে ভক্তির বীজ বপন করা। এর আর একটি লক্ষ্য হল গল্পগুলির মাধ্যমে তাদের আত্ম জ্ঞান ("আত্মা") সম্পর্কে শিক্ষিত করা এবং তাদের মুক্তির পথ দেখানো।
হিন্দু পৌরাণিক কাহিনী তে, প্রথম হরিকথা গায়ক ছিলেন ঋষি নারদ যিনি বিষ্ণুর জন্য গেয়েছিলেন। অন্যান্য বিশিষ্ট গায়কেরা ছিলেন রামের দুই যমজ পুত্র, লব এবং কুশ, যাঁরা অযোধ্যায় রামের দরবারে "রামায়ণ" গেয়েছিলেন।
এটি একটি প্রাচীন রূপ যেটি প্রায় দ্বাদশ শতাব্দীতে ভক্তি আন্দোলনের সময় বর্তমান রূপে এসেছিল। অনেক বিখ্যাত হরিদাস হলেন পুরন্দরদাস, কনকদাস।
হরিকথার তেলুগু রূপের উদ্ভব উনিশ শতকে উপকূলীয় অন্ধ্র থেকে হয়েছিল।বুরাকথার পাশাপাশি এখন অন্ধ্রে হরিকথা কালক্ষেপম সবচেয়ে বেশি প্রচলিত। সংকান্তি উৎসবের আগে ধনুরমাসম চলাকালীন গ্রামে ঘুরে ঘুরে হরিদাসুদের ভক্তিমূলক গান গাওয়া প্রাচীন একটি ঐতিহ্য।
সমতা দাস

সমতা দাস একজন ভারতীয় অভিনেত্রী। তিনি ২০০২ সালে বুদ্ধদেব দাশগুপ্তের জাতীয় পুরস্কার প্রাপ্ত মন্দ মেয়ের উপাখ্যান ছবিতে লতি চরিত্রে অভিনয় করে খ্যাতি অর্জন করেছিলেন।
উচ্চ মাধ্যমিক পরীক্ষায় অংশ নেওয়ার পরেই দাস বাংলা টেলিভিশনের সহকারী পরিচালক শঙ্কর চন্দকে বিয়ে করেছিলেন। পরে তিনি কলকাতা বিশ্ববিদ্যালয়ের জোগেশ চন্দ্র চৌধুরী কলেজে পড়াশোনা করেন।
বয়নাড়ের গন্ধকসালা চাল

ওয়ানাড গন্ধকসালা চাল হলো ভারতের কেরালা রাজ্যের ওয়ানাড জেলার কৃষকদের দ্বারা উৎপন্ন এক ধরনের সুগন্ধী চাল। এই সুগন্ধী চাল উৎপাদনের জন্য ওয়ানাডের পানামারাম, সুলতান বাথেরি এবং মান্থভাদি অঞ্চলে উপজাতি সম্প্রদায়ের কৃষকেরা এই প্রজাতির ধানের চাষ করে। ২০১০ সালে ৩২৭ হেক্টর জমিতে গন্ধকসালা এবং ২২ হেক্টর জমিতে জিরকসালা সুগন্ধী চালের চাষ হয়। ওয়ানাড জেলার কৃষকেরা গন্ধকসালা এবং জিরাকশাল এই দুটি সুগন্ধি চালের ধানের চাষ করে থকেন। গন্ধকসালা এবং জিরাকশাল এই দুটি সুগন্ধি চাল বাসমতি চাল এবং জুঁই চালের মতো সুগন্ধযুক্ত সুপরিচিত জাতগুলির সাথে প্রতিযোগিতা করার সম্ভাবনা রয়েছে বলে চিহ্নিত করা হয়েছে। গন্ধকসালা চালের রোগ প্রতিরোধের ক্ষমতা এবং উচ্চমানের পুষ্টিগুণ রয়েছে। স্বাদে অতুলনীয় এবং রান্নার বৈশিষ্ট্যগত কারণে গন্ধকসালা চাল ঐতিহ্যবাহী হিসাবে বিবাহ ও বিশেষ অনুষ্ঠানে ব্যবহৃত হয়।
জাতীয় উদ্ভিদ জেনেটিক রিসোর্সেস (এনবিপিজিআর) এবং আন্তর্জাতিক প্ল্যান্ট জেনেটিক রিসোর্স ইনস্টিটিউট (আইপিজিআরআই) দ্বারা নির্দেশিত হিসাবে এমএস স্বামীনাথন রিসার্চ ফাউন্ডেশন (এমএসএসআরএফ) এই জাতের ধানের বিভিন্ন বৈশিষ্ট্য চিহ্নিত করেছে। এই বৈশিষ্ট্য চিহ্নিত করতে ৪০ টিরও বেশি বর্ণনার সাহায্য নেওয়া হয়েছে। এমএস স্বামীনাথন রিসার্চ ফাউন্ডেশন দ্বারা ওয়ানাডের কালপেট্টায় কমিউনিটি এগ্রোবায়োডাইভারসিটি কেন্দ্রটি প্রতিষ্ঠা করা হয়। ১৯৯৭ সালে থেকে এই কেন্দ্রটি এই বিশেষ জাতের ধান সংরক্ষণের জন্য সক্রিয়ভাবে কাজ করে চলেছে।
গন্ধকসালা ,জিরাকশালা এবং আরও চারটি জাতের ধানের বীজ কৃষিজাত উদ্ভিদ হিসাবে বিশেষ মান্যতা পেয়েছে। এই জাতীয় ধানের বীজগুলিকে উদ্ভিদ সংরক্ষণ ও কৃষকদের অধিকার আইনের বিধান অনুসারে ভারত সরকারর কৃষিমন্ত্রক দ্বারা শংসাপত্র দেওয়া হয়। ,
সোহিনী সেনগুপ্ত

সোহিনী সেনগুপ্ত একজন ভারতীয় চলচ্চিত্র ও নাট্য অভিনেত্রী। তার পিতা হলেন অভিনেতা রুদ্রপ্রসাদ সেনগুপ্ত এবং মাতা হলেন স্বাতীলেখা সেনগুপ্ত, যাঁরা দুইজনেই নাটকেও সক্রিয়। সোহিনী সেনগুপ্ত বাংলা থিয়েটার নান্দীকারের অন্যতম শীর্ষস্থানীয় অভিনেত্রী। গোষ্ঠীর সদস্য হিসাবে তিনি দেবশঙ্কর হালদার, সুমন্ত গঙ্গোপাধ্যায় এবং পার্থপ্রতিম দেবের মতো শীর্ষস্থানীয় নাট্য ব্যক্তিত্বদের সাথে কাজ করেছেন এবং থিয়েটারে অবদানের জন্য ২০০৭ সালে সঙ্গীত নাটক অকাদেমির পক্ষ থেকে ‘ওস্তাদ বিসমিল্লাহ খান যুব পুরস্কার’ পেয়েছিলেন। তিনি ২০০০ সালে অপর্ণা সেনের "পারমিতার একদিন" চলচ্চিত্রে পার্শ্ব চরিত্রে অভিনয় করেন, যার জন্য তিনি ২০০০ সালের জাতীয় চলচ্চিত্র পুরস্কারে সেরা সহায়ক অভিনেত্রীর পুরস্কার অর্জন করেছিলেন।
সেনগুপ্ত জন্মগ্রহণ করেন কলকাতায়। তার বাবা-মা রুদ্রপ্রসাদ সেনগুপ্ত ও স্বাতীলেখা সেনগুপ্ত। অভিনেতা গৌতম হালদারের সাথে তার বিয়ে হয়েছিল এবং ২০০৬ সালে তাঁদের বিবাহ বিচ্ছেদ হয়ে যায়। এর পর তিনি ২০১৩ সালে তার সহ-অভিনেতা সপ্তর্ষি মৌলিক-কে আনুষ্ঠানিক ভাবে বিয়ে করেন।
মৌমিতা গুপ্ত

মৌমিতা গুপ্ত একজন বাংলা চলচ্চিত্র ও টেলিভিশন অভিনেত্রী। তাঁর কিছু কাজ হলো কিরীটী, মনে পড়ে আজও সেইদিন, ভূমিপুত্র। ২০১৯ সালের জুলাই মাসে তিনি ভারতীয় জনতা পার্টিতে যোগদান করেন।
রিমঝিম মিত্র

রিমঝিম মিত্র হলেন একজন বাংলা টেলিভিশন এবং চলচ্চিত্র অভিনেত্রী। ২০১০ সালে, তিনি একটি বাংলা নাচের আপাতবাস্তব টেলিভিশন অনুষ্ঠান-তে অংশগ্রহণ করেছিলেন। ২০১৩ সালে, তিনি ইটিভি বাংলায় প্রদর্শিত "ঝলক দিখলা জা বাংলা"র প্রথম মরসুমের বিজয়ী ছিলেন। তিনি ২০১৯ সালে ভারতীয় জনতা পার্টিতে যোগদান করেন।
২০২০–২১ অস্ট্রেলিয়া মহিলা ক্রিকেট দলের নিউজিল্যান্ড সফর

অস্ট্রেলিয়া মহিলা ক্রিকেট দল ২০২১-এর মার্চ-এপ্রিলে নিউজিল্যান্ড মহিলা ক্রিকেট দলের সাথে খেলার সূচী নির্ধারিত হয়েছে। এই সফরটি নির্ধারিত করা হয়েছিল ঐ সময়, যখন ২০২১ মহিলা ক্রিকেট বিশ্বকাপ প্রতিযোগিতার আয়োজন করার সূচী নির্ধারিত হয়েছিল যদিও পরবর্তীতে, প্রতিযোগিতাটিকে কোভিড-১৯ মহামারীর কারণে এক বছর পিছিয়ে দেয়া হয়। বর্তমান সফরটির সূচী নির্ধারিত হয় ২০২১ এর জানুয়ারিতে, যার মধ্যে রয়েছে তিনটি মহিলাদের টুয়েন্টি২০ আন্তর্জাতিক (ডব্লিউটি২০আই) ও তিনটি মহিলাদের একদিনের আন্তর্জাতিক (ডব্লিউওডিআই)। মহিলাদের টি২০আই ম্যাচগুলোর সূচী বাংলাদেশ ও নিউজিল্যান্ড পুরুষ দলের সাথে ডাবল-হেডারে অনুষ্ঠিত হবে।
ইনজুরির কারণে অ্যানাবেল সুথারল্যান্ড স্কোয়াড থেকে বাদ পড়ে যায়, এবং তার স্থলে মলি স্ট্র্যানোকে দলে ডাকা হয়।
বেলভা কোটিয়ার

বেলভা কোটিয়ার (২৭ জুন ১৯২০- ২ মে, ২০০০) ছিলেন একজন মার্কিন রোজবাড স্যু কর্মী এবং সমাজকর্মী। তিনি ১৯৬৪ সালে আলক্যাট্রাজ দ্বীপ দখলের ধারণাটি প্রস্তাব করেছিলেন এবং সেসকল আন্দোলনকারীদের মধ্যে অন্যতম ছিলেন যারা আদিবাসী আমেরিকানদের কাছে এই দ্বীপটি ফিরিয়ে দেওয়ার দাবীতে নেতৃত্ব দিয়েছিল। তিনি প্রথমবার আলক্যাট্রাজ দখল এবং স্যুয়ের সম্পত্তির দাবিতে মামলা করার পরিকল্পনা করেছিলেন। শহুরে ভারতীয়দের স্বাস্থ্য নিয়ে উদ্বেগ থেকে তিনি স্বাস্থ্য, শিক্ষা ও কল্যাণ বিভাগের (ডিপার্টমেন্ট আফ হেল্থ, এডুকেশন অ্যান্ড ওয়েলফেয়ার ) জন্য একটি গবেষণা চালিয়েছিলেন, যার ফলস্বরূপ তিনি ১৯৭২ সালে সান ফ্রান্সিসকো উপসাগরীয় অঞ্চলের প্রথম আমেরিকান-ইন্ডিয়ান স্বাস্থ্যকেন্দ্রের নির্বাহী পরিচালিকা হয়েছিলেন।
বেলভা ডেল ম্যাকেনজি ১৯২০ সালের ২৭ শে জুনে দক্ষিণ ডাকোটার টড কাউন্টির রোজবাড ইন্ডিয়ান রিজার্ভেশনে জন্মগ্রহণ করেছিলেন। তিনি ছিলেন ভার্জিনিয়া বার্কার ও নারকিস ম্যাকেনজির কন্যা। তাঁর মা নেব্রাস্কার স্যান্টি স্যুয়েরের নথিভুক্ত সদস্য ছিলেন। তাঁর নানা আলফ্রেড বার্কার একজন মন্ত্রী ছিলেন, তিনি এলিজাবেথ মেসারকে বিয়ে করেছিলেন। তাঁর বাবা লাকোটা সম্প্রদায়ের ছিলেন এবং রোজবাড স্যু সম্প্রদায়ে তালিকাভুক্ত হয়েছিলেন। বেলভার বয়স যখন পাঁচ বছর তখন তিনি মারা গিয়েছিলেন এবং তাঁর মৃত্যুর পরে বেলভা ও তাঁর মা বিভিন্ন রিজার্ভেশনে বাস করতেন। তাঁর মা শেয়েন এজেন্সি বোর্ডিং স্কুলে এবং ওয়াইমিংয়ের ফোর্ট ওয়াশাকিতে রান্নার কাজ করতেন এবং পরবর্তীতে কার্ল স্নিভকে বিয়ে করেছিলেন। পাইন রিজ বোর্ডিং স্কুল থেকে স্নাতক হওয়ার আগে তিনি প্রথমে দক্ষিণ ডাকোটা পিয়েরেতে বোর্ডিং স্কুলে এবং তারপরে পাবলিক স্কুলে পড়াশোনা করেছিলেন। স্নাতক শেষ হওয়ার পরে ১৯৪১ সালে তিন পাইন রিজ ইন্ডিয়ান রিজার্ভেশন থেকে অ্যালেন লুইস কোটিয়ার নামে একজন ওগলালা স্যুকে বিয়ে করেছিলেন। 
দ্বিতীয় বিশ্বযুদ্ধের সময় কোটিয়ারের স্বামী নৌবাহিনীতে যোগ দিয়েছিলেন এবং ১৯৩৩ সালে তিনি তাঁর মা ও দুই মেয়েকে নিয়ে দক্ষিণ ডাকোটা থেকে ক্যালিফোর্নিয়ার আলামেডা কাউন্টিতে চলে এসেছিলেন। পরে তাঁর আরও একটি মেয়ে সন্তান হয়েছিল। ১৯৫৬ সালের ইন্ডিয়ান রিলোকেশন অ্যাক্ট পাস হওয়ার পরে তিনি আমেরিকান-ইন্ডিয়ানদের জীবনযাত্রার মান উন্নয়নে বিভিন্ন কর্মসূচিতে জড়িত হয়ে উপসাগরীয় অঞ্চলের স্যু ক্লাবের সেক্রেটারি হিসাবে দায়িত্ব পালন করেছিলেন।
বেলভা কোটিয়ার ২০০০ সালের ২২শে মে ক্যালিফোর্নিয়ার লিভারমোরে নিজের বাড়িতে মারা যান এবং ৯মে ক্যালিফোর্নিয়ার সান ব্রুনোর গোল্ডেন গেট জাতীয় সমাধিস্থানে তাঁকে সমাধিস্থ করা হয়েছিল। আদিবাসী আমেরিকানদের পক্ষে সক্রিয়তার জন্য তাঁকে স্মরণ করা হয়।
ইন ড্যালেস

ক্যাথারিনা ইসাবেলা "ইন" ড্যালেস (১৮ অক্টোবর ১৯৩১- ১০ জানুয়ারি ১৯৯৪) ছিলেন নেদারল্যান্ডস লেবার পার্টির (পিভিডিএ) একজন রাজনীতিবিদ এবং সমাজকর্মী। 
তিনি ১৯৫৩ সালের ফেব্রুয়ারি থেকে ১৯৭৭ সালের সেপ্টেম্বর পর্যন্ত সমাজকর্মী হিসাবে এবং ১৯৭৭ সালের সেপ্টেম্বর থেকে ১৯৮১ সালের সেপ্টেম্বর পর্যন্ত রটার্ডাম পৌরসভার বেসামরিক কর্মচারীরূপে সমাজসেবা পরিচালিকা হিসাবে কাজ করেছিলেন। ১৯৮১ সালের নির্বাচনের পরে তিনি দ্বিতীয় ভ্যান অ্যাগ্ট মন্ত্রিপরিষদের সামাজিক কার্যক্রম ও কর্মসংস্থান বিষয়ক রাজ্যসচিব পদে নিযুক্ত হয়েছিলেন এবং ১১ সেপ্টেম্বর দায়িত্ব গ্রহণ করেছিলেন। ১৯৮২ সালের ১২ মে পর্যন্ত ভ্যান অ্যাগ্ট মন্ত্রিপরিষদ দ্বিতীয় মেয়াদে মাত্র সাত মাস কার্যকর ছিল এবং ২৯ মে তারিখে তৃতীয় ভ্যান অ্যাগ্ট তত্ত্বাবধায়ক মন্ত্রিপরিষদ দায়িত্ব গ্রহণ করেছিল।
১৯৮২ সালের নির্বাচনের পরে ড্যালেস হাউস অফ রিপ্রেজেন্টেটিভের সদস্য নির্বাচিত হয়েছিলেন এবং ১৬ সেপ্টেম্বরে দায়িত্ব গ্রহণ করেছিলেন। ১৯৮৭ সালের এপ্রিলে তিনি নিজমেগেনের মেয়র পদে মনোনীত হয়েছিলেন। মেয়র হিসাবে প্রতিষ্ঠিত হয়ে ১৯৮৭ সালের ১৬ মে দায়িত্ব গ্রহণের পরে তিনি হাউস অফ রিপ্রেজেন্টেটিভে থেকে পদত্যাগ করেছিলেন। ১৯৮৯ সালের নির্বাচনের পরে তিনি তিনি তৃতীয় লুবার্স মন্ত্রিপরিষদে স্বরাষ্ট্রমন্ত্রী হিসাবে নিযুক্ত হয়েছিলেন এবং ১৯৮৯ সালের ৭ নভেম্বরে দায়িত্ব গ্রহণ করেছিলেন।
ব্যবস্থাপনা পরিচালক ও মধ্যস্থতাকারী হিসাবে তার দক্ষতার সুখ্যাতি ছিল। তিনি নেদারল্যান্ডসের সরকারের দ্বিতীয় স্বীকৃত-এলজিবিটি মন্ত্রী এবং প্রথম উভকামী হিসাবে এই গৌরব অর্জন করেছিলেন। তিনি তার সহকর্মী লেবার পার্টির রাজনীতিবিদ এলিজাবেথ স্মিথজের সাথে সম্পর্কাবদ্ধ ছিলেন। বেশ কয়েক বছর যাবৎ এই ঘটনাটি ওলন্দাজ রাজনীতিতে রাখঢাকের একটি বিষয় ছিল।
১৯৯৪ সালের ১০ জানুয়ারিতে ইন ড্যালেস ইউট্রেখ্টে‌ তার নিজ বাড়িতে মারাত্মক হৃদযান্ত্রিক বৈকল্যের (হার্ট অ্যাটাক) পরে মৃত্যুবরণ করেছিলেন।
সিবিলা ডেকার

সিবিলা মারিয়া ডেকার (জন্ম: ২৩ শে মার্চ, ১৯৪২) হচ্ছেন পিপলস পার্টি ফর ফ্রিডম অ্যান্ড ডেমোক্রেসির (ভিভিডি) একজন অবসরপ্রাপ্ত ডাচ রাজনীতিবিদ এবং ব্যবসায়ী নারী। ২২ জুন, ২০১৮ সালে তাকে স্বরাষ্ট্রমন্ত্রীর সম্মানসূচক উপাধি দেওয়া হয়েছিল।
পিপলস পার্টি ফর ফ্রিডম অ্যান্ড ডেমোক্রেসির (ভিভিডি) সদস্য সিবিলা ডেকার দ্বিতীয় ও তৃতীয় বালকেনেন্দে মন্ত্রিসভায় আবাসন, স্থানিক পরিকল্পনা ও পরিবেশমন্ত্রীর পদে দায়িত্ব পালন করেছিলেন। ২০০৫ সালে আমস্টারডাম বিমানবন্দর শিফলে আগুন লাগার বিষয়ে ডাচ সেফটি বোর্ডের প্রতিবেদন প্রকাশের পরে তিনি ২১ সেপ্টেম্বর ২০০৬ পদত্যাগ করেছিলেন। প্রসঙ্গত ওই দূর্ঘটনায় ১১ জন নিহত হয়েছিলেন। 
২০০৮ সাল থেকে তিনি প্রাক্তন পররাষ্ট্রমন্ত্রী বেন বটের সাথে ব্যক্তিগত সম্পর্কে আবদ্ধ হয়েছেন।
আর্টেমিস ২

আর্টেমিস ২ (আনুষ্ঠানিকভাবে আর্টেমিস II) হল নাসার ওরিয়ন মহাকাশযানের প্রথম নির্ধারিত নভোচারী অভিযান, যা ২০২৪ সালের মে মাসে স্পেস লঞ্চ সিস্টেম দ্বারা উৎক্ষেপণ করার পরিকল্পনা করা হয়েছে। বর্তমান পরিকল্পনাটি হল নভোচারীযুক্ত ওরিওন মহাকাশযানের দ্বারা পরীক্ষামূলকভাবে চাঁদের নিকট দিয়ে উড্ডয়ন করা (চন্দ্র ফ্লাইবাই) এবং পৃথিবীতে ফিরে আসা। এটি ১৯৭২ সালে অ্যাপোলো ১৭-এর পর নিম্ন পৃথিবীর কক্ষপথ অতিক্রম করার জন্য প্রথম ক্রুযুক্ত মহাকাশযান প্রেরণের পরিকল্পনা। পরিকল্পনাটি পূর্বে এক্সপ্লোরেশন মিশন-২ (ইএম-২) নামে পরিচিত ছিল, আর্টেমিস প্রোগ্রাম প্রবর্তনের পর মিশনটির নাম পরিবর্তন করা হয়। মূলত, ক্রু অভিযানটি বর্তমানে বাতিল করা রোবোটিক গ্রহাণু পুনঃনির্দেশ অভিযান দ্বারা চন্দ্র কক্ষপথে একটি বন্দী গ্রহাণু থেকে নমুনা সংগ্রহ করার উদ্দেশ্যে ছিল।
২০১১ সালে প্রাথমিক পর্যালোচনার সময়, উৎক্ষেপণের সময়সূচিটি ২০১৯ সাল থেকে ২০২১ সালের মধ্যে ধরা হয়েছিল, কিন্তু পরে উৎক্ষেপণ যান স্পেস লঞ্চ সিস্টেমের (এসএলএস) উৎক্ষেপণের সময়সূচিটি ২০১৩ সাল পর্যন্ত বিলম্বিত হয়। সর্বশেষ ২০২১ সালের নভেম্বর মাসের তথ্য অনুযায়ী, আর্টেমিস ২ ২০২৪ সালের মে মাসে উৎক্ষেপণ করার কথা রয়েছে।
অ্যাপোলো ৮ অভিযান ১৯৬৮ সালে, তিনজন মহাকাশচারী দ্বারা ক্রু করা হয়েছিল, যা নিম্ন পৃথিবীর কক্ষপথের বাইরে পরীক্ষামূলক-উড্ডয়ন কমান্ড ও পরিষেবা মডিউলের জন্য নকশা করা হয়েছিল। যদিও এটিকে আর্টেমিস ২-এর মতই ক্রু করা হয়েছিল এবং চাঁদে অবতরণ করা হয়নি, তবে বর্ধিতভাবে অবস্থান করা জন্য এটি চন্দ্রের কক্ষপথে প্রবেশের মাধ্যমে ভিন্ন ছিল। অ্যাপোলো ১৩ (১৯৭০) একমাত্র অ্যাপোলো অভিযান ছিল, যেটি একটি ফ্রি-রিটার্ন ট্রাজেক্টোরির মাধ্যমে চাঁদের পাশ দিয়ে উড়েছিল।
ডেটলাইন (অস্ট্রেলীয় টেলিভিশন অনুষ্ঠান)

ডেটলাইন এসবিএস-এ সম্প্রচারিত একটি অস্ট্রেলিয়ান পাবলিক বিষয় সম্পর্কিত টেলিভিশন প্রোগ্রাম। ১৯৮৪ সালের ১৯ অক্টোবর শুক্রবার রাত ৮টায় আত্মপ্রকাশের পর থেকে এটি মূলত আন্তর্জাতিক অনুষ্ঠানের , বিশেষত প্রায়ই উন্নয়নশীল বা যুদ্ধবাজ দেশগুলোর উপর মনোযোগ প্রদান করেছে। ২০০০ সাল থেকে ডেটলাইনের সাংবাদিকরা ক্যামেরা ক্রু বা শব্দ প্রযুক্তিবিদ ছাড়াই ভ্রমণ করে আসছেন। এটি অস্ট্রেলিয়ায় চলমান দীর্ঘতম আন্তর্জাতিক সাম্প্রতিক বিষয় সম্পর্কিত প্রোগ্রাম।
ডেটলাইন সারা বিশ্বের অনেক বড় ঘটনার সাথে জড়িত, যার মধ্যে রয়েছে ২০ ফেব্রুয়ারি, ২০০২ তারিখে জিম্বাবুয়ের মর্গান টিএসভাঙ্গিরাই-এর সন্দেহজনক বিশ্বাসঘাতকতার উপর একটি কাহিনী প্রকাশ করার বিষয়টি। পরে জিম্বাবুয়ের হাইকোর্ট তাকে বেকসুর খালাস করে দেয়, কিন্তু মানহানির অভিযোগে ডেটলাইনের বিরুদ্ধে একটি মামলা দায়ের করে।
প্রোগ্রামটির যাত্রার শুরু থেকেই, এটি আন্তর্জাতিক সাম্প্রতিক বিষয়ের ক্ষেত্র, যেমনঃ পরিবেশগত নীতি, প্রযুক্তিগত উদ্ভাবনের উপর রাজনৈতিক প্রভাব (যেমন আমেরিকায় বৈদ্যুতিক গাড়ি), এবং সাধারণ রাজনৈতিক ঘটনা যেমন ইরাক যুদ্ধ এবং পূর্ব তিমুরে সহিংসতা (২০০৬)।
দীর্ঘদিন ধরে চলমান বর্তমান বিষয়ক কর্মসূচী নিয়ে কাজ করার জন্য ওয়াকলি পুরস্কার, লজি পুরস্কার এবং জাতিসংঘ এসোসিয়েশন কর্তৃক পুরস্কৃত (যা জাতিসংঘের সাথে সম্পৃক্ত নয়) জাতিসংঘ মিডিয়া শান্তি পুরস্কার সহ অনেক পুরস্কার "ডেয়লাইন" সংগ্রহ করেছে। যা মার্ক ডেভিস, ডেভিড ও'শেয়া এবং পূর্বে ম্যাথিউ কার্নির যিনি এখন এবিসির সাথে আছেন, মত সাংবাদিকদের কাছ থেকে উচ্চ মানের প্রতিবেদনের ফলে এটি ঘটেছে।
পেরুঙ্গুড়ি

পেরুঙ্গুড়ি দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি মূলত দক্ষিণ চেন্নাইয়ের একটি লোকালয়৷ চেন্নাইয়ের আদিয়ার থেকে এর দূরত্ব দক্ষিণে প্রায় ৷ এর দুই দিকে রয়েছে রাজীব গান্ধী সালাই এবং পেরুঙ্গুড়ি হ্রদ৷ এর অবস্থান ওল্ড মহাবলীপুরম আইটি এক্সপ্রেসওয়ের ইনফরমেশন টেকনোলজি এস্টেটের মধ্যবর্তী৷ এটি তারামণি ও তুরাইবক্কমের মধ্যবর্তী ও ইস্ট কোস্ট রোড বরাবর কোঠিবক্কম ও পালবক্কমের সমান্তরাল৷
লোকালয়ে নতুন আগত ও অন্তত তিনশ বছর পুরাতন বাসিন্দাদের বসবাস পাশাপাশি৷ অবস্থানগত কারণে অতি সম্প্রতি পেরুঙ্গুড়ির সক্রিয়তা উত্তরোত্তর বৃদ্ধি পাচ্ছে৷ ২০০১ খ্রিস্টাব্দে পেরুঙ্গুড়ির জনসংখ্যা ছিলো ৮,০০০ মতো, তবে বর্তমানে এই পরিসংখ্যান বিপুল হারে বৃৃদ্ধি পেয়েছে৷ চেন্নাই আইটি কোরিডর হওয়ার ফলে এখানে সফ্টওয়্যার ইঞ্জিনিয়ারের স্থায়ী ও অস্থায়ী বসতি অধিক৷ উল্লেখ্য হারে জনবৃৃদ্ধি ও অর্থনৈতিক উন্নতি হওয়া সত্বেও বর্জ্য, জল, রাস্তাঘাট ও বিভিন্ন নাগরিক অধিকারের ঘাটতি রয়েছে৷ কাঞ্চীপুরম জেলা থেকে চেন্নাইয়ে অন্তর্ভুক্ত হওয়ার পর আদিয়ার, তিরুবান্মিয়ুর ও বেলাচেরির মতো অর্থনৈতিক আইটি কোরাডরের নৈকট্যের কারণে এই লোকালয়ের গুরুত্ব বৃদ্ধি পেয়েছে৷
পেরুঙ্গুড়ির অবস্থান ৷ এর গড় উচ্চতা সমুদ্রতল থেকে ৯ মিটার বা ২৯ ফুট উঁচু৷
২০১৮ খ্রিস্টাব্দের পরিসংখ্যান অনুসারে চেন্নাই শহরের গড় ১৪.৯ শতাংশ বনভূমির তুলনায় পেরুঙ্গুড়ি ক্ষেত্রের ৫.৩ শতাংশ পরিমাণ বনভূমি অঞ্চলভেদে নিম্নতর৷
২০০১ খ্রিস্টাব্দে ভারতের জনগণনা অনুযায়ী পেরুঙ্গুড়ি নগর পঞ্চায়েতের জনসংখ্যা ছিলো ২৩,৪৮১ জন, যার মধ্যে পুরুষ ১২,৫০৫ ও নারী সংখ্যা ১০,৯৭৬ জন তথা প্রতি হাজার পুরুষে নারী ৮৭৮ জন৷ ছয় বৎসর অনূর্ধ্ব শিশু জনসংখ্যার ১২.২১ শতাংশ তথা ২,৮৬৭ জন, যেখানে শিশুপুত্র ১,৪৪১ ও শিশুকন্যা ১,৪২৬৷ মোট সাক্ষরতার হার ৮১.৫৩ শতাংশ, যেখানে পুরুষ সাক্ষরতার হার ৮৭.৪৫ শতাংশ ও নারী সাক্ষরতার হার ৭৪.৬৭ শতাংশ৷
চেন্নাই এমটিসি বাস পরিষেবার মাধ্যমে পেরুঙ্গুড়ি চেন্নাইয়ের মেট্টুকুপ্পম, ত্যাগরায়নগর, সিরুচেরি, তিরুপোরূর, গিণ্ডি, কেলমবক্কম প্রভৃতি অঞ্চলের সাথে যুক্ত৷
কোয়িলামবক্কম

কোয়িলামবক্কম দক্ষিণ ভারতের তামিলনাড়ু রাজ্যের চেন্নাই জেলার একটি অঞ্চল৷ এটি মূলত দক্ষিণ চেন্নাইয়ের একটি লোকালয়৷ পূর্বে এটি চেঙ্গলপট্টু জেলা ও আরো পূর্বে কাঞ্চীপুরম জেলার অংশ ছিল৷ চেন্নাই সিটি সেণ্টার থেকে ২৬ কিমি ও তাম্বরম থেকে ১২ কিলোমিটার দক্ষিণ-পূর্বে অবস্থিত৷ 
জনসংখ্যা ও জনসমাগমের কারণে ২০১৫ খ্রিস্টাব্দে চেন্নাই জেলার অন্তর্ভুক্ত হওয়ার পূর্বে এটি দুটি আলাদা আলাদা জেলার আলাদা ব্লকের অংশ ছিল৷
২০১১ খ্রিটাব্দে ভারতের জনগণনা অনুযায়ী কোয়িলামবক্কমের মোট জনসংখ্যা ২৭,৩৭৪ জন, যেখানে ১৩,৯৩৫ জন পুরু ও ১৩,৪৩৯ জন নারী৷ অর্থাৎ প্রতিহাজার পুরুষে ৯৬৪ জন নারীর বাস৷ মোট পরিবার সংখ্যা ৭,০১০ টি৷ ছয় বছর অনূর্ধ্ব শিশু সংখ্যা ৩,৫৯৪, যা মোট জনসংখ্যার ১৩.১৩ শতাংশ৷ কোয়িলামবক্কমে মোট সাক্ষরতার হার ৮৬.০৩ শতাংশ, যেখানে পুরুষ সাক্ষরতার হার ৯০.৭৭ শতাংশ ও নারী সাক্ষরতার হার ৮১.১১ শতাংশ৷
কোয়িলামবক্কমের উত্তর দিকে কীলকট্টলাই, উত্তর-পূর্ব দিকে বেলাচেরি, পূর্ব দিকে পল্লীকরনাই, দক্ষিণ দিকে মেটবক্কম, পশ্চিম দিকে নান্মঙ্গলম ও উত্তর-পশ্চিম দিকে রয়েছে পল্লাবরম৷
বই পর্যালোচনা

বই পর্যালোচনা সাহিত্য সমালোচনার একটি অংশ। যাতে কোনও বইয়ে কেবল বর্ণিত (সারাংশ পর্যালোচনা) বা সামগ্রী, ধরন এবং যোগ্যতার ভিত্তিতে বিশ্লেষণ করা হয়। 
বই পর্যালোচনা একটি প্রাথমিক উৎস, মতামত অংশ, সারাংশ পর্যালোচনা বা সম্পূর্ণ পর্যালোচনা হতে পারে। বই মুদ্রিত সাময়িকী, ম্যাগাজিন এবং সংবাদপত্রের জন্য বা বিদ্যালয়ের জন্য অথবা ইন্টারনেটে বই সম্পর্কিত ওয়েবসাইটগুলির জন্য পর্যালোচনা করা যেতে পারে। কোনও বইয়ের পর্যালোচনার দৈর্ঘ্য একটি একক অনুচ্ছেদে থেকে পৃথক প্রবন্ধে পরিবর্তিত হতে পারে। এই জাতীয় পর্যালোচক ব্যক্তিগত তৃপ্তির ভিত্তিতে বইটি মূল্যায়ন করতে পারে। পর্যালোচকরা কোনও বইয়ের পর্যালোচনা উপলক্ষ্যে প্রসারিত প্রবন্ধটির জন্য ব্যবহার করতে পারেন যা বইয়ের বিষয়ের সাথে নিবিড় বা সামান্য সম্পর্কিত হতে পারে, বা কোনও কল্পকাহিনী বা অবলম্বনমূলক কাজের বিষয়ে তাদের নিজস্ব ধারণা প্রচার করতে পারে।
কিছু জার্নালে বইয়ের পর্যালোচনার প্রতি নিবেদিত হয় এবং পর্যালোচনা বুক রিভিউ সূচক এবং কিরকাস পর্যালোচনার মতো ডেটাবেজে সূচিযুক্ত হয়; তবে আরও অনেক বইয়ের পর্যালোচনা খবরের কাগজ এবং “কলা ও মানবিক উদ্ধৃতি সূচি”, সামাজিক বিজ্ঞান উদ্ধৃতি সূচী এবং শৃঙ্খলা-ভিত্তিক ডাটাবেসের মতো পণ্ডিতী ডেটাবেজে পাওয়া যায়।
কনস্টান্টিনোপলের প্রথম ফোটোসকে তাঁর কাজের জন্য "বই-পর্যালোচনার উদ্ভাবক" বলা হয়েছে, বিলিওথেকা।
হজার জুনীসম্ম

হজার জুনীসম্ম বিকাশ রাজ আচার্য পরিচালিত ২০১৯ সালের একটি নেপালি প্রণয়ধর্মী নাট্য-চলচ্চিত্র। মাতা পাথিভারা ফিল্মসের ব্যানারে চলচ্চিত্রটি প্রযোজনা করেছেন বিশাল চাম্বলিং। "হজার জুনীসম্ম" একজন অবসরপ্রাপ্ত গায়ক সম্পর্কে যে তার ছেলের জন্য একজন সঙ্গীর অনুসন্ধান করছেন। এতে অভিনয় করেছেন আরিয়ান সিগদেল, প্রিয়াঙ্কা কার্কী, সঞ্চিতা লুইটেল, স্বস্তিমা খড়কা, সলোন বস্নেত, শিবহরি পৌডেল , অনুভব রেগমি।
সিদ্ধার্থ (আরিয়ান সিগদেল) একজন অবসরপ্রাপ্ত গায়ক যিনি একটি গিটারের দোকানের মালিক। তার দুই দত্তক পুত্র নিশান্ত (সলোন বস্নেত) এবং অথর্ব (অখিলেশ প্রধান) তার সাথে বসবাস করে। সিদ্ধার্থ তার ছেলে অথর্বের জন্য একজন সঙ্গী খুঁজতে চান।
"হাজার জুনি সামমা" এর গান "এমজি রোডৈমা" সহ অধিকাংশ চিত্রগ্ৰহণ গ্যাংটক ও রাজধানী সিকিম-এ ধারণ করা হয়েছে।
"দ্য অন্নপূর্ণা এক্সপ্রেসের" সানি মাহাত লিখেছেন, "এখন এটি এমন একটি সিনেমা যা আপনি আপনার মহিলা বন্ধুদের সাথে দেখতে চান, শুধু তাদের দেখাতে যে বুড়ো লোকটি কীভাবে তার ছেলের জন্য একজন সঙ্গী খোঁজার চেষ্টা করছে"। "দ্য কাঠমান্ডু পোস্টের" অভিমন্যু দীক্ষিত লিখেছেন "চূড়ান্ত সরবরাহ অলস হওয়ায় [প্রযোজক] চামলিং এর প্রচেষ্টা নষ্ট করা হয়েছে। পরিচালক বিকাশ রাজ আচার্য এবং সামিপিয়া তিমিলসিনা রচিত চিত্রনাট্য ও সংলাপও একই। মুভিমানুর রূপক রিসাল ছবিতে অভিনেতাদের অভিনয়ের প্রশংসা করেছেন।
ডাঃ সাইফুল ইসলাম ডিগ্রি কলেজ, কাটগড়া

ডাঃ সাইফুল ইসলাম ডিগ্রি কলেজ, কাটগড়া বাংলাদেশের একটি উচ্চমাধ্যমিক শিক্ষাপ্রতিষ্ঠান। এটি ঝিনাইদহ জেলার মহেশপুর উপজেলার অন্তর্গত কাটগড়া বাওড়ের প্রাণকেন্দ্রে অবস্থিত। এই কলেজটি জাতীয় বিশ্ববিদ্যালয়ের অধিভুক্ত
ডাঃ সাইফুল ইসলাম ডিগ্রি কলেজ, কাটগড়া (অধুনা কাটগড়া কলেজ) ১৯৯৯ খ্রিস্টাব্দে প্রতিষ্ঠিত হয়। প্রতিষ্ঠা লগ্ন থেকেই কলেজটি অত্র এলাকায় বেশ সুনাম অর্জন করেছে। কলেজটির প্রতিষ্ঠাতা সভাপতি জাতীয় চার নেতার অন্যতম শহীদ এ এইচ এম কামারুজ্জামানের জামাতা সাজ্জাতুয জুম্মা চৌধুরী। ২০০২ সালে তৎকালীন ঝিনাইদহ-৩ আসনের বিএনপি সমর্থিত এমপি শহীদুল ইসলামের বিরোধিতা ও ভুল অভিযোগে হাইকোর্টে মামলার কারণে কলেজটির এমপিও বাতিল হয়ে যায়। প্রায় ৮ বছর কলেজটির শিক্ষক-কর্মচারীরা বিনা পারিশ্রমিকে কলেজটি পরিচালনা করে গেছেন। অবশেষে অভিযোগটি ভুল প্রমাণিত হওয়ায় ২০১০ সালে পুনরায় কলেজটির এমপিও ফিরিয়ে দেওয়া হয়।
শুরুতে কলেজটির নাম ছিলো "কাটগড়া কলেজ"। পরবর্তীতে ২০১৫ সাল থেকে যুক্তরাষ্ট্র প্রবাসী বাঙালি চিকিৎসক সাইফুল ইসলামের বিনিয়োগের কারণে তার নামানুসারে কলেজটির নাম পরিবর্তন করে ডাঃ সাইফুল ইসলাম ডিগ্রি কলেজ, কাটগড়া রাখা হয়।
ব্রহ্মস-২

ব্রহ্মস-২ বা ব্রহ্মস-‌II বা ব্রহ্মস মার্ক ২ (দ্রষ্টব্য: ব্রহ্মস ব্লক-২ এর সাথে বিভ্রান্ত হবেন না) বর্তমানে রাশিয়ার এনপিও মাশিনোস্ট্রোয়েনিয়া এবং ভারতের প্রতিরক্ষা গবেষণা ও উন্নয়ন সংস্থা কর্তৃক যৌথভাবে তৈরি করা একটি হাইপারসনিক ক্রুজ মিসাইল । এটি ব্রহ্মস সিরিজের দ্বিতীয় ক্রুজ মিসাইল । ব্রাহ্মস-২ এর পরিসীমা ১,০০০ কিলোমিটার (৬২০ মাইল; ৫৪০ ন.মাইল) এবং যাতে ম্যাচ ৮ এর গতি থাকবে বলে আশা করা হচ্ছে। ফ্লাইটের ক্রুজ পর্যায়ে মিসাইলটি একটি স্ক্র্যামজেট এয়ারব্রেথিং জেট ইঞ্জিন দ্বারা চালিত হবে। ক্ষেপণাস্ত্রটির উৎপাদন খরচ এবং শারীরিক মাত্রা সহ অন্যান্য বিবরণ এখনো প্রকাশ করা হয়নি। ব্রহ্মস-২ এর পরিকল্পিত অপারেশনাল রেঞ্জ ২৯০ কিলোমিটারের মধ্যে সীমাবদ্ধ করা হয়েছে যেহেতু রাশিয়া মিসাইল টেকনোলজি কন্ট্রোল রেজিম (এমটিসিআর) এর স্বাক্ষরকারী, যা অন্যান্য দেশকে ৩০০ কিলোমিটার (১৯০ মাইল; ১৬০ মিমি; ১৬০ মিমি) পাল্লার ক্ষেপণাস্ত্র উন্নয়নে সাহায্য করতে নিষেধ করে। যাইহোক, এখন যখন ভারতও "এমটিসিআর" এর একটি স্বাক্ষরকারী দেশ, তাই ভারত এখন ব্রহ্মসের পরিসীমা প্রসারিত করার চেষ্টা করছে। এর সর্বোচ্চ গতি বর্তমান ব্রহ্মস-১ এর দ্বিগুণ হবে বলে আশা করা হচ্ছে এবং এটিকে বিশ্বের দ্রুততম ক্রুজ মিসাইল হিসেবে বর্ণনা করা হয়েছে। রাশিয়া একটি বিশেষ এবং গোপন জ্বালানি ফর্মুলা তৈরি করছে যাতে ব্রহ্মস-২ ম্যাচ ৮ অতিক্রম করতে পারে।
২০১১ সালের অক্টোবর মাসের মধ্যে মিসাইলের একাধিক প্রকরণের নকশা সম্পন্ন হয়,যাদের ২০১২ সালে পরীক্ষা করা হয়। এছাড়াও চতুর্থ প্রজন্মের রাশিয়ান নৌ ধ্বংসকারী (প্রকল্প ২১৯৫৬) ব্রহ্মস-২ এর সঙ্গে সজ্জিত হতে পারে।
ভারতের প্রাক্তন রাষ্ট্রপতি এ. পি. জে. আবদুল কালামের সম্মানে এরোস্পেস ব্রহ্মস ক্ষেপণাস্ত্রটির "ব্রহ্মস-২ (কে)" নামকরণ করেছে।
থিড়াম্বু নৃত্যম

থিড়াম্বু নৃত্যম (দেবতার প্রতিরূপ সহ নাচ) হল ভারতের উত্তর মালবারের মন্দিরগুলিতে পরিবেশিত একটি হিন্দু নৃত্য। এটি মূলত নাম্বুদ্রী ব্রাহ্মণ এর দ্বারা সম্পাদিত হয়। তবে খুব কম হলেও অন্যান্য ব্রাহ্মণ সম্প্রদায়, যেমন শিবল্লী, করহাদে এবং হব্যক ব্রাহ্মণ দ্বারাও এটি সম্পাদিত হয়।
থিড়াম্বু নৃত্যম, নামটি এসেছে এর নৃত্য পদ্ধতি অনুসরণ করে। এখানে দেবতার সজ্জিত মূর্তি (থিড়াম্বু) মাথায় বহন করে নৃত্য করা হয়।
মন্দিরের ভিতরে এবং বাইরে উভয় স্থানেই এই নৃত্য মঞ্চস্থ হয়। এই নৃত্যটি সঞ্চালনের জন্য দশ ব্যক্তির প্রয়োজন হয়। মাথার উপর দেবীর সজ্জিত মূর্তি নিয়ে এই নৃত্য পরিবেশন করা হয়। এখানে পায়ের কাজ সর্বাধিক গুরুত্বপূর্ণ এবং ড্রামের তালে পদবিক্ষেপ কার্যকর করা হয়। থিড়াম্বু নৃত্যম সাধারণত নাম্বুদ্রী ব্রাহ্মণ (কেরলের ব্রাহ্মণ) দ্বারা সম্পাদিত হয়। সাতজন সংগীতশিল্পী এবং দুজন প্রদীপ বহনকারী থাকে। পুরুষেরা সমস্ত নৃত্য পরিদর্শন করেন। সংগীত শিল্পীরা মারার বা পোথুওয়াল সম্প্রদায়ের এবং প্রদীপবাহকরা পুষ্পকান (উন্নি), নামবিসান, ভারিয়ার ও উন্নিথিরি সম্প্রদায়ের
নৃত্যশিল্পীরা কুঁচি দেওয়া কাপড়ের স্কার্ট, সিল্কের জামা, কানের দুল, চুড়ি, গলার হার এবং সজ্জিত পাগড়ি পরেন। নৃত্যাভিনয়টি বিভিন্ন পর্যায়ে যেমন উড়িয়াল, উপাস্য দেবতাকে আহ্বান, থাকিলাদি আদন্ত, চেম্বাদা, পমচান প্রভৃতিতে উদ্ঘাটিত হয়। নর্তকের সাথে সাধারণত একদল শিল্পী থাকে, যার মধ্যে পাঁচ জন ঘাতবাদ্য বাজায় এবং দুজন প্রদীপ জ্বালিয়ে ধরে।
জঁ ইপোলিত

জঁ ইপোলিত (; ৮ জানুয়ারি ১৯০৭ – ২৬ অক্টোবর ১৯৬৮) ছিলেন একজন ফরাসি দার্শনিক যিনি গেয়র্গ ভিলহেল্ম ফ্রিডরিখ হেগেল ও অন্যান্য জার্মান দার্শনিকদের কাজকে রক্ষা ও সমর্থন করেছিলেন এবং ফ্রান্সের যুদ্ধ-পরবর্তী বিশিষ্ট কিছু চিন্তাবিদদের শিক্ষিত করার জন্য পরিচিত ছিলেন। তাঁর প্রধান রচনাগুলির মধ্যে রয়েছে "হেগেলের আত্মার প্রপঞ্চবিদ্যার আদিপুস্তক ও কাঠামো" এবং "মার্ক্স ও হেগেল পাঠ"।
সাইকুনো

টমাস (; জন্ম: ৪ জুন ১৯৯২; অনলাইনে মাধ্যমে ছদ্মনাম সাইকুনো নামে সুপরিচিত) হলেন একজন মার্কিন টুইচ স্ট্রিমার এবং ইউটিউবার। তিনি টুইচে তার সরাসরি সম্প্রচারের জন্য পরিচিত। ২০২১ সালের মার্চ মাস অনুযায়ী, তার টুইচ চ্যানেলটি সর্বাধিক অনুসরণকৃত চ্যানেলের মধ্যে ৩৮তম এবং সর্বাধিক সাবস্ক্রাইবকৃত চ্যানেলের মধ্যে ১১তম স্থানে রয়েছে।
যদিও তার টুইচ একাউন্ট ২০১১ সাল থেকে সক্রিয় (যা ২০১১ সালের ১৪ই নভেম্বর তারিখে তৈরি করা হয়েছে), সাইকুনো ২০১৮ সালের ৩রা জানুয়ারি তারিখে উক্ত চ্যানেলে প্রথমবারের মতো সরাসরি সম্প্রচার করা শুরু করেন। ২০১৯ সালের এপ্রিল মাস হতে, সাইকুনো নিয়মিত স্ট্রিমিং শুরু করেন। তিনি টুইচ প্ল্যাটফর্মে দ্রুত জনপ্রিয়তা অর্জন করেন; যার ক্ষেত্রে অনেকে তার শান্ত, পিছিয়ে পড়া আচরণকে একটি মাধ্যম হিসেবে মনে করেন। ২০২০ সালের আগস্ট মাসে সাইকুনো সংক্ষিপ্ত সময়ের জন্য অফলাইনটিভির বাসস্থানে বসবাসের জন্য আসেন এবং কিছু ভিডিওতে উক্ত দলের সহযোগিতা করেন। দুই মাস পর তিনি উক্ত বাসস্থান ত্যাগ করে তার পরিবারের সাথে বসবাস করতে চলে যান।
২০২০ সালের নভেম্বর মাসে সাইকুনোর টুইচ চ্যানেলটি ৬,২০,০০০-এর বেশি অনুসারী অর্জন করে, যা তাকে উক্ত মাধ্যমে দ্রুততম ক্রমবর্ধমান স্ট্রিমারে পরিণত করে।
২০২০ সালের ২৭শে নভেম্বর তারিখে, সাইকুনো টুইচে মার্কিন যুক্তরাষ্ট্র প্রতিনিধি পরিষদের সদস্য আলেক্সান্দ্রিয়া ওকাসিও কোর্তেসের সাথে "অ্যামাং আস" খেলেন, যেখানে তারা খাদ্য নিরাপত্তাহীনতা মোকাবেলায় সাহায্য করার জন্য ২,০০,০০০ মার্কিন ডলারেরও বেশি সংগ্রহ করেছিল। পরবর্তী বছরের ফেব্রুয়ারি মাসে, সাইকুনোর টুইচ চ্যানেলটি সাবস্ক্রাইবকৃত চ্যানেলের তালিকায় ১১তম স্থান অধিকার করে।
তিনি চীনা এবং ভিয়েতনামী বংশোদ্ভূত। সাইকুনো মার্কিন যুক্তরাষ্ট্রের দক্ষিণ ক্যালিফোর্নিয়ার বাসিন্দা। ২০২১ সালের জানুয়ারি মাসে তিনি জানান যে তিনি নেভাডার লাস ভেগাসে স্থানান্তরিত হবেন।
লিলিপিচু

লিলি কি (; জন্ম: ২০ নভেম্বর ১৯৯১; অনলাইনে মাধ্যমে ছদ্মনাম লিলিপিচু নামে সুপরিচিত) হলেন একজন মার্কিন টুইচ স্ট্রিমার, ইউটিউবার, কণ্ঠাভিনেত্রী এবং সঙ্গীতশিল্পী। তিনি অফলাইনটিভির একজন সদস্য, যা হচ্ছে কন্টেন্ট নির্মাতাদের একটি অনলাইন সামাজিক বিনোদন দল।
২০১১ সালে তার প্যারডি গান "আই'ল কুইট লল" ইউটিউবে প্রকাশ করার মাধ্যমে লিলি জনপ্রিয়তা অর্জন করেন। ২০১৭ সালের জুলাই মাসে ইন্ডি পপকনের অসন্দিগ্ধচরিত্র কসপ্লেয়ারের সাথে লিলির সুর বাজানোর একটি ভিডিওটি জনপ্রিয় হয়ে উথে, যা আজ পর্যন্ত তার ভিডিওগুলো মধ্যে সর্বাধিক দেখা ইউটিউব ভিডিও। একই মাসে তিনি অফলাইনটিভিতে যোগদান করেছিলেন। লিলির প্রকাশিত ভিডিও এবং সরাসরি সম্প্রচারে গেমিং, সঙ্গীত এবং চিত্রকর্ম অন্তর্ভুক্ত।
২০১৮ সালের সেপ্টেম্বর মাসে রায়ট গেমসে লীগ অফ লেজেন্ডসের জন্য ইউটিউবে নতুন ধারাবাহিক বিজ্ঞাপন চালু করে, যেখানে লিলি এবং প্রাক্তন অফলাইনটিভি সদস্য আলবার্ট চ্যাংয়ের "লিলিপিচু এবং স্লাইটলিমিউজিক্যাল: ডুয়ো" নামক একটি বিজ্ঞাপন ছিল।
২০২০ সালে লিলি লিলির টুইচ চ্যানেলটি সাবস্ক্রাইবকৃত নারী চ্যানেলের তালিকায় ৫ম স্থান অধিকার করে। একই বছরের শেষের দিকে, লিলি ৫ গামের জন্য একটি বিজ্ঞাপনে অভিনয় করেছিলেন।
লিলি কোরীয় বংশোদ্ভূত। লিলি বর্তমানে অফলাইনটিভিতে তার সহকর্মী মাইকেল রিভসের সাথে সম্পর্কে আবদ্ধ রয়েছে।
দ্য আনহলি (২০২১-এর চলচ্চিত্র)

দ্য আনহোলি হল ২০২১ সালের আমেরিকান অতিপ্রাকৃত হরর ফিল্ম যা জেমস হারবার্টের ১৯৮৩ সালে রচিত শ্রাইন উপন্যাস অবলম্বনে ইভান স্পিলিওটোপোলোস (তার পরিচালনায় আত্মপ্রকাশ) দ্বারা রচিত, প্রযোজিত এবং পরিচালিত। স্যাম রায়মি তার ঘোস্ট হাউস পিকচার্স ব্যানারে প্রযোজনা করেছেন। এতে অভিনয় করেছেন জেফ্রি ডিন মরগান, কেটি এসেলটন, উইলিয়াম স্যাডলার, ডায়োগো মোরগাদো, ক্রিকেট ব্রাউন এবং ক্যারি এলভিস
"মূলত শ্রাইন" নামে শিরোনামে, প্রকল্পটি ডিসেম্বরে ২০১৮ সালে ঘোষণা করা হয়, সনি ছবিগুলো হারবার্টের উপন্যাসের আলোকে একই নামে অভিযোজিত করে। ২০১৮ সালে এবং ২০২০ এর মধ্যে অভিনন্দনটির ঘোষণা দেওয়া হয়েছিল বোস্টনে মূল ফটোগ্রাফি শুরু হওয়ার পরে, তবে ২০২০ সালের ১৪ মার্চ COVID-19 মহামারীজনিত কারণে চিত্রগ্রহণ স্থগিত করা হয়।
"আনহোলি" সনি পিকচারস কর্তৃক ২২ এপ্রিল, ২০২০ এ মুক্তি পায়।
চলচ্চিত্রটি অ্যালিসের (ক্রিকেট ব্রাউন) অনুসরণ করেছে, শ্রবণ প্রতিবন্ধী এক অল্প বয়সী মেয়ে, যিনি ভার্জিন মেরি থেকে অনুমিত পরিদর্শন করার পরে, অসুস্থদের শুনতে, কথা বলতে ও নিরাময়ের পক্ষে অনভিজ্ঞভাবে সক্ষম। শব্দটি ছড়িয়ে পড়ার সাথে সাথে কাছাকাছি ও দূর থেকে লোকেরা তাঁর অলৌকিক ঘটনা প্রত্যক্ষ করার জন্য, একজন অসম্মানিত সাংবাদিক (জেফ্রি ডিন মরগান) তার কেরিয়ারটি পুনরুদ্ধারের প্রত্যাশায় তদন্তের জন্য নিউ ইংল্যান্ডের ছোট্ট শহরে গিয়েছিলেন। ভয়ঙ্কর ঘটনাগুলি যখন চারপাশে ঘটতে শুরু করে, তখন তিনি প্রশ্ন করতে শুরু করেন যে এই ঘটনাগুলি ভার্জিন মেরির কাজ বা আরও অনেক ভয়াবহ কিছু।
- সনি ছবি
ডিসেম্বর ৩, ২০১৮ তারিখে, "শেষ তারিখ" যে রিপোর্ট স্ক্রিন রত্ন এবং স্যাম Raimi "মাজারে" একটি চলচ্চিত্রে গ্রহণ উৎপাদন করবে জেমস হার্বার্ট এর ভয়াবহ উপন্যাস একই নামের সঙ্গে ইভান স্পিলিওটোপলসস্ক্রিপ্ট লেখা এবং তার পরিচালক আত্মপ্রকাশ করে। ১৮ সেপ্টেম্বর, ২০১৯ এ, জেফরি ডিন মরগান ছবিতে অভিনয় করেছিলেন। ১২ নভেম্বর, ২০১৯, জর্দানা ব্রিউস্টার চলচ্চিত্রটির কাস্টে যোগ দিলেন। ২৭ শে ফেব্রুয়ারি, ২০২০, কেটি এসেলটন, উইলিয়াম স্যাডলার, ডায়োগো মোরগাদো, ক্রিকেট ব্রাউন, মেরিনা মাজেপা, ক্রিস্টিন অ্যাডামস, ব্যাটস ওয়াইল্ডার এবং কেরি এলউয়েস ব্রেস্টারের পরিবর্তে এসেল্টনের পরিবর্তে, এবং বোস্টনে মূল ফটোগ্রাফি শুরু করার মাধ্যমে তবে ১৪ শে মার্চ, ২০২০ -এ কোভিড-১৯ মহামারীর কারণে চিত্রগ্রহণ স্থগিত করা হয়েছিল।
২০২১ সালের মার্চ মাসে, চলচ্চিত্রের নতুন শিরোনামটি "আনহোলি" হিসাবে ঘোষণা করা হয়েছিল, পাশাপাশি নির্ধারিত মুক্তির তারিখ ২ শে এপ্রিল, ২০২১।
কোর্পস হাজব্যান্ড

কোর্পস হাজব্যান্ড (; জন্ম: ৮ আগস্ট ১৯৯৭; সংক্ষেপে কোর্পস নামেও পরিচিত) হলেন একজন মার্কিন ইন্টারনেট ব্যক্তিত্ব এবং সঙ্গীতজ্ঞ, যিনি ইউটিউবে তার মুখহীন কাজের জন্য সুপরিচিত। এছাড়াও তিনি তার ইউটিউব চ্যানেলে ভীতিকর কাহিনী বর্ণনা এবং বিভিন্ন ভিডিও গেম খেলে থাকেন। তিনি খুব গভীর অথবা নিচু কণ্ঠস্বর থাকার জন্য পরিচিত।
কোর্পস হাজব্যান্ড ১৯৯৭ সালের ৮ই আগস্ট তারিখে মার্কিন যুক্তরাষ্ট্রের ক্যালিফোর্নিয়ার সান দিয়েগোয় জন্মগ্রহণ করেছেন।
২০১৫ সালে, কোর্পস হাজব্যান্ড তার চ্যানেলে ভীতিকর কাহিনী বর্ণনা করে ইউটিউবে তার কর্মজীবন শুরু করেন, যা তিনি ২০২০ সাল পর্যন্ত ধারাবাহিকভাবে ৫ বছর ধরে করেছেন। মাঝে ২০১৬ সালে তিনি সঙ্গীতে আত্মপ্রকাশ করেছেন; তার প্রথম গান হচ্ছে দ্য লিভিং টুম্বস্টোন অ্যান্ড ক্রাশার পি-এর সাথে "গ্রিম গ্রিনিং গোস্ট"। ২০২০ সালের জুন মাসে, কোর্পস হাজব্যান্ড তার প্রথম একক "মিস ইউ!" প্রকাশ করেন, যা বিলবোর্ডের রক/অল্ট তালিকায় ৩১ নম্বর স্থান অর্জন করেছিল। অতঃপর তার দ্বিতীয় একক "হোয়াইট টি" একই মাসে মুক্তি পায়, যা একই চার্টে ৩২ নম্বরে পৌঁছেছিল।<ref name="US Rock/Alt."></ref>
২০২০ সালের সেপ্টেম্বর মাসে, কোর্পস হাজব্যান্ড "অ্যামাং আস" ভিডিও গেম স্ট্রিমিং এবং কন্টেন্ট তৈরি করা শুরু করেন, যা তাকে জনপ্রিয়তা অর্জন করতে সহায়তা করেছে। একই মাসে তার একক "ই-গার্লস আর রুইইং মাই লাইফ!" মুক্তি পায়, যেখানে তার সাথে র‍্যাপার স্যাভেজ গাস্প কণ্ঠ মিলিয়েছে। এই গানটি বুলগেরীয় (আইএফপিআই) তালিকায় ২৮ নম্বর স্থান অর্জন করেছিল, যুক্তরাজ্যের একক তালিকায় ৯০ এবং বাবলিং আন্ডার (বিলবোর্ড) ২৪তম স্থান অধিকার করে; এটি স্পোটিফাইয়ে ১০০ মিলিয়ন বার স্ট্রিম হয়েছে এবং স্পোটিফাইয়ের ভাইরাল ৫০ গানের চার্টে ২ নম্বরে ছিল।
২০২০ সালের অক্টোবর মাসে তিনি মার্কিন যুক্তরাষ্ট্র প্রতিনিধি পরিষদের সদস্য আলেক্সান্দ্রিয়া ওকাসিও কোর্তেস এবং ইলহান ওমরের সাথে যুক্তরাষ্ট্রের রাষ্ট্রপতি নির্বাচন ২০২০-এর জন্য ভোটের প্রচারণার অংশ হিসেবে ডিসগাইজড টোস্ট, জ্যাকসেপ্টিকআই, ক্রিটিকাল এবং পোকিম্যানের মতো স্ট্রিমারের সাথে অ্যামাং আস খেলেছেন। এছাড়াও অক্টোবর মাসে তিনি "অ্যাগোরাফোবিক" নামক তার আরেকটি একক গান প্রকাশ করেন, যা মুক্তির ৪ মাস পরে বিলবোর্ডের রক/অল্ট তালিকার ২১ নম্বরে অভিষেক করে।
২০২১ সালের ১২ই মার্চ তারিখে, কোর্পস হাজব্যান্ড "ডেওয়াকার" শিরোনামে মেশিন গান কেলির সাথে একটি একক গান প্রকাশ করেন।
কোর্পস হাজব্যান্ড দীর্ঘদিন ধরে অসুস্থ রয়েছেন এবং তার ফাইব্রোমায়ালজিয়া, থোরাসিক আউটলেট সিন্ড্রোম এবং জিআরডি-এর মতো অবস্থা রয়েছে, যার ফলে তার কণ্ঠস্বর আংশিকভাবে গভীর হয়ে উঠেছে। কোর্পস হাজব্যান্ড আরো জানিয়েছেন যে তিনি প্রায়ই একটি পর্দার উজ্জ্বলতার কারণে একটি আইপ্যাচ পরিধান করেন।
সহিফা আস-সাজ্জাদিয়া

আল-সহিফা আল-সাজ্জাদিয়াহ্ ( , "" , ; "সাজ্জাদের ধর্মগ্রন্থ") আল-সহিফা আল-সাজ্জাদিয়াহ্ একটি বিখ্যাত দুয়ার গ্রন্থ যা যঈন আল-আবিদীন ( আ. ) কর্তৃক লিখিত। গ্রন্থটি কারবালার যুদ্ধের পরে লিখিত হয়েছিল ( ৬৮০ খ্রি. ) এবং গ্রন্থটিতে মানুষ ও রবের মধ্যবর্তী আন্তঃসম্পর্ক তুলে ধরা হয়েছে। গ্রন্থটিতে ইমাম আল-সাজ্জাদ ( আ. ) এর ৫৪ টি দুয়া সংকলিত হয়েছে। শিয়া মাযহাবে  আল-কুরআন এবং নাহজুল বালাঘার পরে এটির গুরুত্ব সর্বাধিক এবং এটি “ যাবুর আল-মুহাম্মদ " ( মুহাম্মদ ( সা. ) এর পবিত্র পরিবারের যাবুর ) এবং “ ইঞ্জীল আল-আহ্লুল বাইত " ( আহ্লুল বাইত ( আ. ) এর বাইবেল ) হিসেবেও পরিচিত।
এই গ্রন্থটিকে কেন্দ্র করে বহু ব্যাখ্যামূলক গ্রন্থ লিখিত হয়েছে৷ আল-যারী'আ ইলা তাসানিফ আল-শিয়া গ্রন্থে আকা বুজুর্গ তেহরানী ৫০ টি ব্যাখ্যা সংকলন করেছিলেন যাঁর মাঝে সবচেয়ে প্রচলিত ব্যাখ্যাটি রিয়াদ আল-সালিকীন গ্রন্থ হতে সংকলিত। আল-সহিফা আল-সাজ্জাদিয়্যাহ্ বিভিন্ন ভাষায় অনুবাদিত হয়েছে যেমন ইংরেজি, ফরাসি, তুর্কি, উর্দু, স্পেনিশ, বস্নিয়ান, আলবানিয়ান, তামিল ইত্যাদি। শিয়া মাযহাবের মধ্যে অধিক মর্যাদা ছাড়াও বহু সুন্নি আলেমগণ এই গ্রন্থের বাগ্মিতাকে প্রশংসা করেছেন।
কিছু মুসলিম আলেমগণ বিশ্বাস করেন কোরান এবং নাহজুল বালাঘার পরে আল-সহিফা আল-সাজ্জাদিয়াহ্ পবিত্র জ্ঞানের সর্বোৎকৃষ্ট নিদর্শন, অতএব এটিকে উখত আল-কুরান  ( কুরানের বোন ), ইঞ্জীল আহ্লুল বাইত ( আহ্লুল বাইত ( আ. ) এর বাইবেল ), যাবুর আল-মুহাম্মাদ ( মুহাম্মাদ ( সা. ) এর পরিবারের যাবুর ) এবং আল-সহিফা আল-কামীলা ( পরিপূর্ণ সহিফা ) হিসেবেও গণ্য করা হয়। বলা হয় যে যাইদীরা যখন থেকে এই গ্রন্থের একটি অসম্পূর্ণ অংশ রাখা আরম্ভ করলো, যা আসলে আল-সহিফা আল-কামীলার অর্ধেক, ঠিক তখন থেকে এটি আল-সহিফা আল-কামীলাহ্ হিসেবে পরিচিতি লাভ করা শুরু করে। অতএব ইমামিয়াহ্ শিয়ারা তাঁদের নিকট উপস্তিত সংকলনকে “ আল-সহিফা আল-কামীলাহ্ " হিসেবে নামকরণ করেন।
প্রথম দুয়াতে ইমাম আল-সাজ্জাদ ( আ. ) আল্লাহ্ এবং আহ্লুল বাইত ( আ. ) কে প্রশংসা করেন, তাই প্রায় প্রতি দুয়া সালাওয়াত দিয়ে আরম্ভ হয়। দুয়ার শেষে, তিনি ( আ. ) আল্লাহর নিকট তাঁর ( আ. ) চাহিদা তুলে ধরেন।
আল-সহিফা আল-সাজ্জাদিয়ায় শুধুমাত্র খোদার নিকট দুয়া এবং চাওয়া পাওয়া প্রার্থনা নয়, বরং এটি একটি ইসলামিক শিক্ষা এবং জ্ঞানভাণ্ডারের সংগ্রহ যাতে আদর্শগত, সংস্কৃতিগত, সামাজিক, রাজনৈতিক এবং কিছু প্রাকৃতিক ও ধর্মীয় নীতিমালা দুয়ার আকারে সাজানো আছে৷
খোদার সঙ্গে আন্তঃসম্পর্ক তুলে ধরতে কিছু দুয়া কাল এবং পরিস্থিতিভেদে সংকলিত হয়েছে। কিছু দুয়া যেমন ‘আরাফা এবং রমযানের বিদা' ( বিদায় ) প্রতি বছর এবং কিছু দুয়া প্রতি মাস তেলাওয়াত করা হয়, যেমন নতুন চাঁদ দেখার দুয়া যা প্রতি সপ্তাহে অথবা প্রতিদিন তেলাওয়াত করা হয়।
আল-সহিফা আল-সাজ্জাদিয়ার প্রতিটি দুয়ার ভিন্ন ভিন্ন নাম রয়েছে। গ্রন্থটিতে দুয়াগুলোতে বিভিন্ন বিষয় উল্লিখিত আছে যেমন ধর্মতত্ত্ব, তত্ত্ববিদ্যা, অদৃশ্য জগৎ, ফেরেশতা, নবি ( সা. ) এর কার্যাবলী , নবি ( সা. ) এবং আহ্লুল বাইত ( আ. ) এর মর্যাদা, ইমামাহ্, আখলাকে হামিদাহ্, আখলাকে যামিমাহ্, ঈদসমুহ, সামাজিক এবং অর্থনৈতিক বিষয়বস্তু, ঐতিহাসিক দিকগুলি, খোদার বিভিন্ন নিয়ামত, দোয়া, তেলাওয়াত, যিকর, সালাত এবং অন্যান্য ইবাদত করার পদ্ধতি ইত্যাদি। আল-সহিফা আল-সাজ্জাদিয়ার সবচেয়ে বিখ্যাত দুয়া হলো মাকারিম আল-আখলাক।
এই গ্রন্থটিতে তসবিহ্-এর মতবাদ প্রত্যাখ্যান করা হয়েছে।
আল-সহিফা আল-সাজ্জাদিয়ায় মূলত ৭৫টি দোয়া ছিল, যার মধ্যে কেবল ৫৪ টিই বেঁচে থাকতে পারে। তাদের শিরোনামগুলি নিম্নরূপ:
এক্স এক্স এক্স এক্স (অ্যালবাম)

এক্স এক্স এক্স এক্স () কানাডীয় নৃত্য-পাঙ্ক ব্যান্ড "ইউ সে পার্টি" দলের তৃতীয় পূর্ণ দৈর্ঘ্যের অ্যালবাম (পূর্বনাম ইউ সে পার্টি! উই সে ডাই!) যা ২৯ সেপ্টেম্বর, ২০০৯ সালে প্রকাশিত হয়। এটি ছিল ব্যান্ডের মূল দীর্ঘ নাম এবং "ড্রামার ডেভন ক্লিফোর্ড" (যিনি ২০১০ সালের এপ্রিল মাসে মারা যান)-এর সাথে করা শেষ অ্যালবাম।
অ্যালবামের শিরোনাম ছাড়াও, "এক্সএক্সএক্সএক্স" শব্দটি অ্যালবামের বেশ কয়েকটি গানের শিরোনামেও উপস্থিত হয়। প্রতিটি গানে, চারটি এক্স "প্রেম" শব্দটি উপস্থাপন করে। "সিবিসি রেডিও ৩"-এর সাথে একটি সাক্ষাৎকারে, ব্যান্ডের কণ্ঠশিল্পী বেকি নিনকোভিচ ব্যাখ্যা করেছিলেন যে ব্যান্ডের প্রথম ইপি ড্যানস্ক ওয়াডের জন্য কভার আর্ট চূড়ান্ত করার সময়, তিনি এটিতে একটি ব্যক্তিগত "ভালবাসার চিহ্ন" রেখে যেতে চেয়েছিলেন এবং চারটি ছোট এক্স দিয়ে স্বাক্ষর করার সিদ্ধান্ত নিয়েছিলেন।
অ্যালবামটি "পোলারিস সঙ্গীত পুরস্কার, ২০১০"-এর জন্য একটি দীর্ঘ তালিকাভুক্ত মনোনীত ছিল।
হুগলি-চুঁচুড়া পৌরসভা

হুগলি-চুঁচুড়া পৌরসভা হল ভারতের পশ্চিমবঙ্গ রাজ্যের হুগলি জেলার অন্তর্গত চুঁচুড়া মহকুমার সদর হুগলি-চুঁচুড়া ও তার পারিপার্শ্বিক এলাকাগুলি (ব্যান্ডেল) পরিচালনাকারী পৌর স্বায়ত্তশাসন সংস্থা।
প্রাচীন সপ্তগ্রাম বন্দরনগরীর পতনের পর ১৫৩৭ সালে পর্তুগিজরা হুগলি শহরের পত্তন করেন। পরবর্তীকালে ব্রিটিশরা এই শহরটি দখল করে নেয়। অপরদিকে সপ্তদশ শতাব্দীতে একটি ওলন্দাজ বসতি হিসেবে চুঁচুড়া শহরটি গড়ে উঠেছিল। সুমাত্রায় তাদের অধিকারের বিনিময়ে এটি ব্রিটিশদের হস্তগত হয়। এরপর ১৮৬৫ সালে হুগলি ও চুঁচুড়া শহর দু’টি নিয়ে স্থানীয় প্রশাসন পরিচালনা ও রাজস্ব সংগ্রহের উদ্দেশ্যে হুগলি-চুঁচুড়া পৌরসভা প্রতিষ্ঠিত হয়েছিল। এই পৌরসভার প্রথম চেয়ারম্যান ছিলেন ককরেল এবং জি. এস. পার্ক ছিলেন প্রথম ভাইস চেয়ারম্যান।
হাজি মহম্মদ মহসিন, ভূদেব মুখোপাধ্যায়,পন্ডিত রামগতি ন্যায়রত্ন, কাজী নজরুল ইসলাম, জ্যোতিষচন্দ্র ঘোষ, বিজয় মোদক, বিজ্ঞানী উপেন্দ্রনাথ ব্রহ্মচারী,গোপেশচন্দ্র মল্লিক, শম্ভুনাথ দে, গণিতজ্ঞ নারায়ণচন্দ্র ঘোষ, ক্রীড়াবিদ মনোরঞ্জন পোড়েল, ড. মুরারি মুখোপাধ্যায় প্রমুখ বিশিষ্ট ব্যক্তিরা এই শহরে বাস করেছেন।
হুগলি-চুঁচুড়া পৌর এলাকার আয়তন ১৭.২৯ বর্গ কিলোমিটার এবং ২০১১ সালের জনগণনার প্রতিবেদন অনুযায়ী এই পৌর এলাকার মোট জনসংখ্যা ১৭৭,৮৩৩।
১৯৮৫ সালের হিসেব অনুযায়ী, হুগলি-চুঁচুড়া পৌর এলাকার মোট জনসংখ্যার ২৪.৭২ শতাংশ ছিলেন শ্রমজীবী ও ৭৫.২৮ শতাংশ ছিলেন অ-শ্রমজীবী এবং প্রধান শ্রমজীবীদের ২৫.৪৯ শতাংশ ছিলেন শিল্প শ্রমিক।
৫৫০ শয্যাবিশিষ্ট হুগলি জেলা হাসপাতাল, ৯৮ শয্যাবিশিষ্ট চুঁচুড়া পুলিশ হাসপাতাল ও ২৭ শয্যাবিশিষ্ট হুগলি কারা হাসপাতাল হুগলি-চুঁচুড়া পৌর এলাকার মধ্যে অবস্থিত।
কর্নেলিয়াস হেনরি

কর্নেলিয়াস সাইপ্রিয়ান হেনরি (জন্ম ১৬ সেপ্টেম্বর ১৯৫৬ সালে সেন্ট লুসিয়ায়) একজন কানাডার ক্রিকেটার এবং রাগবি ইউনিয়নের খেলোয়াড়। তিনি ১৯৭৯ সালের ক্রিকেট বিশ্বকাপে খেলেন যেখানে অস্ট্রেলিয়ার বিপক্ষে তিনি দুটি উইকেট নিয়েছিলেন (মাস্টার ক্লাসের ব্যাটসম্যান অ্যালান বর্ডারকে বল করে)। তারপরে তিনি ১৯৮০ এর দশকে কানাডার হয়ে রাগবি খেলেন। তিনি বর্তমানে বেল এয়ার সিসির হয়ে অটোয়ায় ক্রিকেট খেলেন।
শর্মিলা চক্রবর্তী

শর্মিলা চক্রবর্তী (জন্ম ১৯ মার্চ ১৯৬১ তারিখে পশ্চিমবঙ্গে) একজন সাবেক টেস্ট এবং ওয়ানডে আন্তর্জাতিক ক্রিকেটার যিনি ভারতের জাতীয় মহিলা ক্রিকেট দলের প্রতিনিধিত্ব করেছিলেন।
আলফ্রেড বোয়ারম্যান

আলফ্রেড জেমস বোয়ারম্যান (২২ নভেম্বর ১৮৭৩) - ২০ জুলাই ১৯৪৭) একজন ইংরেজ ক্রিকেটার ছিলেন । 
তার জন্ম সোমারসেটের ব্রুমফিল্ডে। বোয়ারম্যান ছিলেন ব্রিজওয়াটার অঞ্চলের একজন কাঠ বণিক। তিনি পরে অস্ট্রেলিয়া চলে এবং মারা যান মেলবোর্ন, অস্ট্রেলিয়া ।
তিনি ১৯০০ সালে সামারসেটের পক্ষে, ল্যাঙ্কাশায়ারের বিপক্ষে এবং ১৯০৫ সালে মিডলসেক্সের বিপক্ষে দু'বার খেলেন এবং চার ইনিংসে মাত্র ৮ রান করেছিলেন এবং একটি ক্যাচ নিয়েছিলেন।
তিনি ১৯৯০ গ্রীষ্মকালীন অলিম্পিক ক্রিকেট প্রতিযোগিতায় গ্রেট ব্রিটেনের প্রতিনিধিত্বকারী ডিভন ওয়ান্ডারার্স দলের হয়ে খেলেছিলেন। এইবারই একমাত্র অলিম্পিকে ক্রিকেট খেলা অনুষ্ঠিত হয়েছিল। ফ্রান্সের বিপক্ষে একমাত্র খেলায়, বোয়ারম্যান প্রথম ইনিংসে সাতটি রান করেছিলেন এবং দ্বিতীয় ইনিংসে তিনি ৫৯ রান করেছিলেন। এটাই ছিল ওই ম্যাচের সর্বোচ্চ স্কোর। গ্রেট ব্রিটেন স্বর্ণপদক লাভ করেছিল।